02021O0830 — SK — 01.02.2022 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:









▼B

USMERNENIE EURÓPSKEJ CENTRÁLNEJ BANKY (EÚ) 2021/830

z 26. marca 2021

o štatistike bilančných položiek a úrokových sadzieb peňažných finančných inštitúcií (ECB/2021/11)







ODDIEL 1

PREDMET ÚPRAVY A ROZSAH PÔSOBNOSTI

Článok 1

Predmet úpravy

Týmto usmernením sa stanovujú požiadavky na vykazovanie štatistických informácií, ktoré majú národné centrálne banky vykazovať o bilančných položkách a úrokových sadzbách peňažných finančných inštitúcií, bilančných položkách úverových inštitúcií, ktoré nie sú peňažnými finančnými inštitúciami, povinných minimálnych rezervách a štrukturálnych finančných ukazovateľoch úverových inštitúcií a štatistických informácií o poštových žírových inštitúciách a ústrednej štátnej správe, ktoré sú potrebné na zostavovanie menových agregátov a protipoložiek. Týmto usmernením sa najmä stanovujú informácie, ktoré majú národné centrálne banky vykazovať ECB, zaobchádzanie s týmito informáciami, periodicita vykazovania a lehoty s ním spojené a štandardy, ktoré sa na vykazovanie uplatňujú.

Článok 2

Vymedzenie pojmov

Na účely tohto usmernenia sa uplatňujú vymedzenia pojmov uvedené v článku 2 nariadenia (EÚ) 2021/379 (ECB/2021/2), článku 1 nariadenia Európskej centrálnej banky (EÚ) č. 1072/2013 (ECB/2013/34) ( 1 ) a článku 1 nariadenia Európskej centrálnej banky (EÚ) č. 1074/2013 (ECB/2013/39) ( 2 ).

Uplatňuje sa aj toto vymedzenie pojmov:

1. „štatistické informácie“ sú „štatistické informácie“, ako sú vymedzené v článku 1 bode 11 nariadenia Rady (ES) č. 2533/98 ( 3 );

2. „obdobie spracovania údajov“ je obdobie medzi lehotami na vykazovanie štatistických informácií z národných centrálnych bánk do ECB stanovenými podľa tohto usmernenia a ukončením prijímania údajov ECB;

3. „základňa pre výpočet povinných minimálnych rezerv“ je „základňa pre výpočet povinných minimálnych rezerv“, ako je vymedzená v článku 2 bode 8 nariadenia EÚ) 2021/378 (ECB/2021/1).

4. „udržiavacie obdobie“ je „udržiavacie obdobie“, ako je vymedzené v článku 2 bode 10 nariadenia EÚ) 2021/378 (ECB/2021/1).







ODDIEL 2

BILANČNÉ POLOŽKY PEŇAŽNÝCH FINANČNÝCH INŠTITÚCIÍ

Článok 3

Štatistické informácie, ktoré sa majú vykazovať o bilančných položkách centrálnych bánk

1. Národné centrálne banky vykazujú ECB tieto bilančné položky sektora centrálnych bánk: a) zostatky na konci mesiaca uvedené v tabuľke 1 v časti 2 prílohy I k nariadeniu (EÚ) 2021/379(ECB/2021/2) s výnimkou: i) záväzkov z vkladov vykazovaných iba úverovými inštitúciami, ktoré podliehajú požiadavkám na povinné minimálne rezervy; ii) pozícií v rámci skupiny; iii) syndikovaných úverov; iv) pozícií fiktívnej konsolidácie zostatkov; v) akcií/podielových listov vydaných fondmi peňažného trhu; vi) členení úverov denominovaných v eurách poskytnutých nefinančným korporáciám; vii) členení úverov denominovaných v eurách poskytnutých domácnostiam a neziskovým inštitúciám slúžiacim domácnostiam podľa splatnosti a účelu úveru; viii) informácií o vlastnej držbe cenných papierov; b) zostatky na konci štvrťroka uvedené v tabuľkách 2, 3 a 4 v časti 3 prílohy I k nariadeniu (EÚ) 2021/379 (ECB/2021/2); c) zostatky na konci mesiaca a na konci štvrťroka uvedené v tabuľke 1 v časti 1 prílohy II k tomuto usmerneniu založené na kvalifikovaných odhadoch, ak sú údaje k dispozícii; d) zostatky na konci štvrťroka uvedené v tabuľke 3 v časti 1 prílohy II k tomuto usmerneniu.

2. Národné centrálne banky vykazujú ECB tieto štatistické informácie o úpravách vyplývajúcich z precenenia týkajúcich sa sektora centrálnych bánk: a) mesačné úpravy vyplývajúce z precenenia uvedené v tabuľke 1A v časti 4 prílohy I k nariadeniu (EÚ) 2021/379 (ECB/2021/2) s výnimkou: i) pozícií v rámci skupiny; ii) syndikovaných úverov; iii) pozícií fiktívnej konsolidácie zostatkov; iv) akcií/podielových listov vydaných fondmi peňažného trhu; v) členení úverov denominovaných v eurách poskytnutých nefinančným korporáciám; vi) členení úverov denominovaných v eurách poskytnutých domácnostiam a neziskovým inštitúciám slúžiacim domácnostiam podľa splatnosti a účelu úveru; vii) informácií o vlastnej držbe cenných papierov; b) štvrťročné úpravy vyplývajúce z precenenia uvedené v tabuľke 2A v časti 4 prílohy I k nariadeniu (EÚ) 2021/379 (ECB/2021/2); c) mesačné a štvrťročné úpravy vyplývajúce z precenenia uvedené v tabuľke 1 v časti 1 prílohy II k tomuto usmerneniu založené na kvalifikovaných odhadoch, ak sú údaje k dispozícii; d) štvrťročné úpravy vyplývajúce z precenenia uvedené v tabuľke 3 v časti 1 prílohy II k tomuto usmerneniu.

3. Národné centrálne banky vykazujú ECB tieto štatistické informácie o úpravách vyplývajúcich z reklasifikácie týkajúcich sa sektora centrálnych bánk: a) mesačné úpravy vyplývajúce z reklasifikácie v súvislosti s každou položkou zostatkov vykazované podľa odseku 1 písm. a); b) štvrťročné úpravy vyplývajúce z reklasifikácie v súvislosti s každou položkou zostatkov uvedené v tabuľke 2 v časti 3 prílohy I k nariadeniu (EÚ) 2021/379 (ECB/2021/2) s výnimkou položiek, ktoré sa týkajú členenia úverov podľa zostatkových splatností; c) mesačné a štvrťročné úpravy vyplývajúce z reklasifikácie uvedené v tabuľke 1 v časti 1 prílohy II k tomuto usmerneniu založené na kvalifikovaných odhadoch, ak sú údaje k dispozícii; d) štvrťročné úpravy vyplývajúce z reklasifikácie uvedené v tabuľke 3 v časti 1 prílohy II k tomuto usmerneniu.

4. Národné centrálne banky odvodzujú štatistické informácie, ktoré sa majú vykazovať podľa tohto článku, zo svojich účtovných systémov v súlade s tabuľkami dostupnými na webovom sídle ECB ( 4 ), ktoré poskytujú prepojenie medzi štatistickými a bilančnými položkami, a najmä: a) v prípade účtovných položiek 9.5 „ostatné pohľadávky v rámci Eurosystému (čisté)“ a 10.4 „ostatné pasíva v rámci Eurosystému (čisté)“ označia národné centrálne banky aktíva oddelene od pasív a vykazujú ich v hrubom vyjadrení; b) ak sa vykazuje účtovná položka 14 „preceňovacie účty“ v hrubom vyjadrení na účtovné účely, národné centrálne banky ju vykazujú na štatistické účely v čistom vyjadrení; c) ak národné centrálne banky preceňujú svoje portfólio cenných papierov na interné účely mesačne alebo častejšie v zmysle článku 9 ods. 2 usmernenia Európskej centrálnej banky (EÚ) 2016/2249 (ECB/2016/34) ( 5 ), tieto precenenia sa zohľadnia každý mesiac v štatistických informáciách vykazovaných mesačne podľa odseku 2; d) bez toho, aby boli dotknuté ocenenia uplatňované na účtovné účely, národné centrálne banky uplatňujú pri vykazovaní držaných a vydaných cenných papierov jedno z týchto ocenení: i) trhové ocenenie ako je uvedené v kapitole 7 ods. 7.38 prílohy A k nariadeniu Európskeho parlamentu a Rady (EÚ) č. 549/2013 ( 6 ); alebo ii) účtovné ocenenie v súlade s harmonizovanými účtovnými pravidlami v článku 9 usmernenia (EÚ) 2016/2249 (ECB/2016/34), ak sa účtovné ocenenie výrazne neodlišuje od trhovej hodnoty.

5. Pokiaľ ide o bilanciu ECB, príslušné odborné útvary ECB sprístupňujú štatistické informácie uvedené v tomto článku Generálnemu riaditeľstvu ECB pre štatistiku.

6. Štatistické informácie, ktoré sa majú vykazovať podľa tohto článku, sa vykazujú na agregovanom základe a overujú sa v súlade s článkom 30. Štatistické informácie o úpravách vyplývajúcich z reklasifikácie a precenenia sa vykazujú v súlade s prílohou I k tomuto usmerneniu.

Článok 4

Štatistické informácie, ktoré sa majú vykazovať o bilančných položkách ostatných peňažných finančných inštitúcií

1. Národné centrálne banky vykazujú ECB tieto bilančné položky ostatných peňažných finančných inštitúcií: a) zostatky na konci mesiaca uvedené v tabuľke 1 v časti 2 prílohy I k nariadeniu (EÚ) 2021/379 (ECB/2021/2) s výnimkou záväzkov z vkladov vykazovaných iba úverovými inštitúciami, ktoré podliehajú požiadavkám na povinné minimálne rezervy; b) zostatky na konci štvrťroka uvedené v tabuľkách 2, 3 a 4 v časti 3 prílohy I k nariadeniu (EÚ) 2021/379 (ECB/2021/2); c) zostatky sekuritizácií úverov a iných prevodov úverov na konci mesiaca uvedené v tabuľke 5b v časti 5 prílohy I k nariadeniu (EÚ) 2021/379 (ECB/2021/2); d) zostatky na konci mesiaca a na konci štvrťroka uvedené v tabuľke 2 v časti 1 prílohy II k tomuto usmerneniu v rozsahu, v akom sú údaje k dispozícii, a to aj na základe kvalifikovaných odhadov, ak sú údaje k dispozícii; e) zostatky na konci štvrťroka uvedené v tabuľke 3 v časti 1 prílohy II k tomuto usmerneniu v rozsahu, v akom sú údaje k dispozícii, vrátane údajov založených na kvalifikovaných odhadoch, ak sú údaje k dispozícii.

2. Národné centrálne banky vykazujú ECB tieto štatistické informácie o úpravách vyplývajúcich z precenenia týkajúcich sa ostatných peňažných finančných inštitúcií: a) mesačné úpravy vyplývajúce z precenenia uvedené v tabuľke 1A v časti 4 prílohy I k nariadeniu (EÚ) 2021/379 (ECB/2021/2); b) mesačné úpravy vyplývajúce z precenenia uvedené v tabuľke 5b v časti 5 prílohy I k nariadeniu (EÚ) 2021/379 (ECB/2021/2); c) štvrťročné úpravy vyplývajúce z precenenia uvedené v tabuľke 2A v časti 4 prílohy I k nariadeniu (EÚ) 2021/379 (ECB/2021/2); d) mesačné a štvrťročné úpravy vyplývajúce z precenenia uvedené v tabuľke 2 v časti 1 prílohy II k tomuto usmerneniu založené na kvalifikovaných odhadoch, ak sú údaje k dispozícii; e) štvrťročné úpravy vyplývajúce z precenenia uvedené v tabuľke 3 v časti 1 prílohy II k tomuto usmerneniu založené na kvalifikovaných odhadoch, ak sú údaje k dispozícii.

3. Národné centrálne banky vykazujú ECB tieto štatistické informácie o úpravách vyplývajúcich z reklasifikácie týkajúcich sa ostatných peňažných finančných inštitúcií: a) mesačné úpravy vyplývajúce z reklasifikácie v súvislosti s každou položkou zostatkov vykazované podľa odseku 1 písm. a); b) mesačné úpravy vyplývajúce z reklasifikácie v súvislosti s každou položkou zostatkov vykazované podľa odseku 1 písm. c); c) štvrťročné úpravy vyplývajúce z reklasifikácie v súvislosti s každou položkou zostatkov uvedené v tabuľke 2 v časti 3 prílohy I k nariadeniu (EÚ) 2021/379 (ECB/2021/2) s výnimkou položiek, ktoré sa týkajú členenia úverov podľa zostatkových splatností; d) mesačné a štvrťročné úpravy vyplývajúce z reklasifikácie uvedené v tabuľke 2 v časti 1 prílohy II k tomuto usmerneniu založené na kvalifikovaných odhadoch, ak sú údaje k dispozícii; e) štvrťročné úpravy vyplývajúce z reklasifikácie uvedené v tabuľke 3 v časti 1 prílohy II k tomuto usmerneniu založené na kvalifikovaných odhadoch, ak sú údaje k dispozícii.

4. Národné centrálne banky vykazujú ECB štatistické informácie o mesačných čistých prevodoch úverov, ako sú uvedené v tabuľke 5a v časti 5 prílohy I k nariadeniu (EÚ) 2021/379 (ECB/2021/2).

5. Národné centrálne banky vykazujú ECB, ak sú k dispozícii, tieto štatistické informácie o úveroch sekuritizovaných alebo inak prevedených peňažnými finančnými inštitúciami, ktoré sú spravované nepeňažnými finančnými inštitúciami: a) zostatky úverov spravovaných nepeňažnými finančnými inštitúciami na konci mesiaca, ako sú uvedené v tabuľke 1 v časti 2 prílohy II k tomuto usmerneniu; b) mesačné finančné transakcie so zostatkami úverov spravovaných nepeňažnými finančnými inštitúciami s vylúčením dopadu prevodov úverov, ako sú uvedené v tabuľke 1 v časti 2 prílohy II k tomuto usmerneniu;

6. Národné centrálne banky vykazujú čisté prevody, zostatky, úpravy vyplývajúce z precenenia a úpravy vyplývajúce z reklasifikácie, ako sú uvedené v tabuľke 2 v časti 2 prílohy II k tomuto usmerneniu, ak národné centrálne banky dali pokyn peňažným finančným inštitúciám, aby do vykazovania bloku 1 tabuliek 5a a 5b v časti 5 prílohy I k nariadeniu (EÚ) 2021/379 ECB/2021/2) zahrnuli úvery prevedené peňažnými finančnými inštitúciami, ak iná tuzemská peňažná finančná inštitúcia koná ako správca, v súlade s časťou 5 oddielom 2.3 prílohy I k nariadeniu (EÚ) 2021/379 ECB/2021/2).

7. Štatistické informácie, ktoré sa majú vykazovať podľa tohto článku, sa vykazujú na agregovanom základe a overujú sa v súlade s článkom 30. Štatistické informácie o úpravách vyplývajúcich z reklasifikácie a precenenia sa vykazujú v súlade s prílohou I k tomuto usmerneniu. Štatistické informácie, ktoré sa majú vykazovať podľa tohto článku, sa, ak to prichádza do úvahy, doplnia na 100 % pokrytie v súlade s článkom 8.

Článok 5

Štatistické informácie, ktoré sa majú vykazovať o bilančných položkách fondov peňažného trhu

1. Národné centrálne banky vykazujú ECB štatistické informácie o zostatkoch bilancií fondov peňažného trhu ku koncu štvrťroka, ako sú uvedené v tabuľkách 1 a 2 v časti 3 prílohy II k tomuto usmerneniu.

2. Národné centrálne banky vykazujú ECB štatistické informácie o štvrťročných úpravách vyplývajúcich z precenenia, ako sú uvedené v tabuľke 1 v časti 3 prílohy II k tomuto usmerneniu. Ak sa niektorým alebo všetkým fondom peňažného trhu udelí výnimka podľa článku 9 ods. 6 nariadenia (EÚ) 2021/379 (ECB/2021/2) v súvislosti s vykazovaním úprav vyplývajúcich z precenenia, národné centrálne banky poskytnú informácie založené na kvalifikovaných odhadoch, ak sú príslušné sumy významné.

3. Národné centrálne banky vykazujú ECB štatistické informácie o štvrťročných úpravách vyplývajúcich z reklasifikácie, ako sú uvedené v tabuľke 1 v časti 3 prílohy II k tomuto usmerneniu.

4. Štatistické informácie, ktoré sa majú vykazovať podľa tohto článku, sa vykazujú na agregovanom základe a overujú sa v súlade s článkom 30. Štatistické informácie o úpravách vyplývajúcich z reklasifikácie a precenenia sa vykazujú v súlade s prílohou I k tomuto usmerneniu. Štatistické informácie, ktoré sa majú vykazovať podľa tohto článku, sa, ak to prichádza do úvahy, doplnia na 100 % pokrytie v súlade s článkom 8.

Článok 6

Štatistické informácie, ktoré sa majú vykazovať o nevyčerpaných úverových linkách peňažných finančných inštitúcií

1. Národné centrálne banky vykazujú ECB štvrťročne tieto štatistické informácie o objemoch nevyčerpaných úverových liniek poskytnutých ostatnými peňažnými finančnými inštitúciami: a) zostatky, ako sú uvedené v tabuľke 1 v časti 4 prílohy II k tomuto usmerneniu, ktoré sa týkajú bilancie na konci mesiaca za každý mesiac štvrťroka; alebo b) zostatky, ako sú uvedené v tabuľke 1 v časti 4 prílohy II k tomuto usmerneniu, ktoré sa týkajú bilancie na konci mesiaca za posledný mesiac štvrťroka. Na účely prvého pododseku vykazujú národné centrálne banky štatistické informácie, ak sú k dispozícii aktuálne informácie. Ak aktuálne informácie nie sú k dispozícii, národné centrálne banky vykazujú odhady.

2. Národné centrálne banky vykazujú ECB štatistické informácie o úpravách vyplývajúcich z reklasifikácie v súvislosti s každým zostatkom vykázaným podľa odseku 1 s vynaložením maximálneho úsilia.

3. Národné centrálne banky vykazujú štatistické informácie o nevyčerpaných úverových linkách peňažných finančných inštitúcií, ak je to možné s odkazom na jednu alebo obe z týchto položiek: a) „hodnota podsúvahových expozícií“, ako je vymedzená v prílohe IV k nariadeniu (EÚ) č. 2016/867 (ECB/2016/13); b) „nevyčerpané kreditné facility“ klasifikované ako „stredné riziko“, „stredné/nízke riziko“ a „nízke riziko“, ako je to uvedené v prílohe I k nariadeniu (EÚ) č. 575/2013. Ak národné centrálne banky nevykazujú štatistické informácie s odkazom na písmená a) a b) prvého pododseku, vykazujú tieto štatistické informácie s odkazom na príslušné vnútroštátne definície.

4. Štatistické informácie, ktoré sa majú vykazovať podľa tohto článku, sa vykazujú na agregovanom základe a overujú sa v súlade s článkom 30. Štatistické informácie o úpravách vyplývajúcich z reklasifikácie sa vykazujú v súlade s prílohou I k tomuto usmerneniu. Štatistické informácie, ktoré sa majú vykazovať podľa tohto článku, sa, ak to prichádza do úvahy, doplnia na 100 % pokrytie v súlade s článkom 8.

Článok 7

Štatistické informácie, ktoré sa majú vykazovať o úveroch peňažných finančných inštitúcií poskytnutých nefinančným korporáciám podľa ekonomickej činnosti

1. Národné centrálne banky vykazujú ECB v súlade s časťou 5 prílohy II k tomuto usmerneniu štatistické informácie, ak sú dostupné, o zostatkoch úverov peňažných finančných inštitúcií poskytnutých nefinančným korporáciám z eurozóny členené podľa ekonomickej činnosti na základe štatistickej klasifikácie ekonomických činností v Únii (NACE Rev. 2) ( 7 ).

2. Národné centrálne banky poskytnú ECB na požiadanie vysvetlenia týkajúce sa vplyvu reklasifikácií na zostatky vykazované podľa odseku 1 vrátane úprav vyplývajúcich z reklasifikácie vykazovaných podľa článku 4 ods. 3.

3. Štatistické informácie, ktoré sa majú vykazovať podľa tohto článku, sa vykazujú na agregovanom základe a overujú sa v súlade s článkom 30.

Článok 8

Dopĺňanie bilančných položiek peňažných finančných inštitúcií na 100 % pokrytie

1. Ak národné centrálne banky udelia výnimky peňažným finančným inštitúciám v súlade s článkom 9 ods. 1, 2, 4, 6 a 7 nariadenia (EÚ) 2021/379 (ECB/2021/2), národné centrálne banky doplnia štatistické informácie zozbierané podľa uvedeného nariadenia na 100 % pokrytie tak, aby reprezentovali celú spravodajskú skupinu na účely zostavovania mesačných a štvrťročných štatistických informácií, ktoré sa majú vykazovať ECB v súlade s týmto oddielom.

2. Ak národné centrálne banky dopĺňajú štatistické informácie na 100 % pokrytie podľa odseku 1, uplatňujú aspoň jedno z týchto ustanovení: a) za informácie o chýbajúcich členeniach sa odhady odvodia použitím pomerov, ktoré vychádzajú z údajov za určitú podskupinu aktuálnej spravodajskej skupiny, ktorá najviac reprezentuje peňažné finančné inštitúcie v zostatkovej časti, a to takto: i) národné centrálne banky členských štátov, ktorých príspevok do agregovanej bilancie peňažných finančných inštitúcií eurozóny je vyšší ako 2 %, určia túto podskupinu tak, že celková bilancia subjektov v tejto podskupine neprekročí 35 % vnútroštátnej agregovanej bilancie peňažných finančných inštitúcií; ii) Národné centrálne banky členských štátov, ktorých príspevok do agregovanej bilancie peňažných finančných inštitúcií eurozóny nepresahuje 2 %, určia túto podskupinu tak, aby celková bilancia subjektov v podskupine nepresiahla 35 % vnútroštátnej agregovanej bilancie peňažných finančných inštitúcií, okrem prípadu, keď by doplnenie údajov na 100 % pokrytie podľa tohto prístupu predstavovalo značné náklady pre dotknutú národnú centrálnu banku, pričom v takom prípade môže národná centrálna banka namiesto toho použiť pomery, ktoré vychádzajú z údajov za aktuálnu spravodajskú skupinu; iii) požiadavky na určenie podskupiny aktuálnej spravodajskej skupiny uvedené v pododsekoch i) a ii) sa neuplatňujú, ak bilancie inštitúcií, ktorým boli udelené výnimky, nepredstavujú viac ako 1 % vnútroštátnej agregovanej bilancie peňažných finančných inštitúcií. V takýchto prípadoch môže dotknutá národná centrálna banka namiesto toho použiť pomery, ktoré vychádzajú z údajov za aktuálnu spravodajskú skupinu; b) pri uplatňovaní písmena a) môžu byť tak inštitúcie v zostatkovej časti, ako aj podskupina aktuálnej spravodajskej skupiny rozdelené do rozličných skupín podľa druhu inštitúcie; c) ak kombinovaný príspevok fondov peňažného trhu, ktorým boli udelené výnimky podľa článku 9 ods. 1 nariadenia (EÚ) 2021/379 (ECB/2021/2) presahuje 30 % vnútroštátnej bilancie fondov peňažného trhu, národné centrálne banky doplnia na 100 % pokrytie štatistické informácie týkajúce sa fondov peňažného trhu oddelene od korporácií prijímajúcich vklady a v súlade s jedným z týchto ustanovení: i) Národné centrálne banky používajú štatistické informácie zozbierané od fondov peňažného trhu, ktorým neboli udelené výnimky podľa článku 9 ods. 1 nariadenia (EÚ) 2021/379 (ECB/2021/2), ak sú tieto štatistické informácie dostatočne reprezentatívne na účely doplnenia na 100 % pokrytie; ii) Národné centrálne banky aspoň raz ročne odhadujú bilanciu sektora fondov peňažného trhu z alternatívnych zdrojov informácií a používajú ju ako základ pre doplnenie na 100 % pokrytie, ak sa všetkým fondom peňažného trhu udelia výnimky podľa článku 9 ods. 1 nariadenia (EÚ) 2021/379 (ECB/2021/2), alebo ak štatistické informácie zozbierané od fondov peňažného trhu, ktorým neboli udelené výnimky podľa článku 9 ods. 1 nariadenia (EÚ) 2021/379 (ECB/2021/2), nie sú dostatočne reprezentatívne na účely doplnenia na 100 % pokrytie; d) ak sú štatistické informácie zbierané podľa nariadenia (EÚ) 2021/379 (ECB/2021/2) s nižšou periodicitou alebo v neskorších lehotách ako štatistické informácie, ktoré sa majú vykazovať ECB podľa tohto usmernenia, odhadnú národné centrálne banky za chýbajúce obdobia buď: i) opakovaním informácií, ak sa výsledky ukázali byť primeranými, alebo ii) uplatnením vhodných štatistických techník odhadovania tak, aby sa zohľadnili tendencie alebo sezónne výkyvy. Na účely písmen a) až d) sa pomery alebo iné predbežné kalkulácie používané na doplnenie údajov na 100 % pokrytie môžu odvodiť z informácií získaných od orgánov dohľadu, ak sú tieto informácie dostatočne zosúladené so štatistickými informáciami, ktoré sa majú doplniť na 100 % pokrytie.

3. Ak národné centrálne banky udelili výnimku peňažným finančným inštitúciám podľa článku 9 ods. 7 nariadenia (EÚ) 2021/379 (ECB/2021/2), doplnia údaje na 100 % pokrytie odhadom štvrťročných štatistických informácií, ktoré sa majú vykazovať ECB podľa článku 4, takto: a) ak národné centrálne banky zbierajú štatistické informácie od peňažných finančných inštitúcií podľa nariadenia (EÚ) 2021/379 (ECB/2021/2) s nižšou periodicitou ako štvrťročne, môžu tieto štatistické informácie použiť na odhad štatistických informácií za chýbajúce obdobia alebo môžu uplatniť vhodné štatistické techniky odhadovania tak, aby sa zohľadnili príslušné tendencie alebo sezónne výkyvy; b) ak národné centrálne banky zbierajú štatistické informácie od peňažných finančných inštitúcií podľa nariadenia (EÚ) 2021/379 (ECB/2021/2) na vyššej úrovni agregácie, môžu tieto štatistické informácie použiť na odhad štatistických informácií, ktoré sa majú vykazovať ECB podľa článku 4, alebo môžu použiť vhodné členenia ako základ pre takéto odhady; c) ak národné centrálne banky zbierajú štvrťročné štatistické informácie podľa nariadenia (EÚ) 2021/379 (ECB/2021/2) od peňažných finančných inštitúcií, ktoré pokrývajú spoločne aspoň 80 % vkladov, úverov a držby dlhových cenných papierov a akcií/podielových listov investičných fondov rezidentov v členskom štáte mimo eurozóny, v súvislosti s ktorým sa uplatňuje výnimka, odhadujú štatistické informácie, ktoré sa majú vykazovať, na tomto základe; alebo d) ak národné centrálne banky odhadujú štatistické informácie, ktoré sa majú vykazovať, na základe alternatívnych zdrojov, vykonajú potrebné úpravy s cieľom zohľadniť rozdielne pojmy a vymedzenia uplatňované podľa nariadenia (EÚ) 2021/379 (ECB/2021/2) v porovnaní s tými, ktoré sa uplatňujú v týchto alternatívnych zdrojoch.

Článok 9

Lehoty

1. Národné centrálne banky vykazujú ECB mesačné štatistické informácie uvedené v tomto oddiele do konca pracovnej doby v 15. pracovný deň nasledujúci po skončení mesiaca, ktorého sa informácie týkajú, v súlade s článkom 7 ods. 2 nariadenia (EÚ) 2021/379 (ECB/2021/2) a časovým harmonogramom vykazovania uvedeným v článku 32.

2. Národné centrálne banky vykazujú ECB štvrťročné štatistické informácie uvedené v tomto oddiele do konca pracovnej doby v 28. pracovný deň nasledujúci po skončení štvrťroka, ktorého sa informácie týkajú, v súlade s článkom 7 ods. 3 nariadenia (EÚ) 2021/379 (ECB/2021/2) a časovým harmonogramom vykazovania uvedeným v článku 32.

Článok 10

Revízie

1. Národné centrálne banky môžu opraviť štatistické informácie vykazované podľa tohto oddielu takto: a) revízie štatistických informácií za posledný mesiac a jemu predchádzajúci mesiac vykazovaných podľa článkov 3 a 4 sa môžu ECB predložiť kedykoľvek; b) revízie naposledy predložených štvrťročných štatistických informácií vykazovaných podľa článkov 3 a 4 sa môžu ECB predložiť kedykoľvek; c) revízie štatistických informácií vykazovaných podľa článkov 3 a 4 okrem revízií uvedených v písmenách a) a b) sa môžu ECB predložiť mimo mesačného obdobia spracovania údajov; d) revízie štatistických informácií vykazovaných podľa článkov 5 až 7 sa môžu ECB predložiť kedykoľvek. Národné centrálne banky môžu po oznámení ECB opraviť štatistické informácie uvedené v písmene c) počas mesačného obdobia spracovania údajov, ak revízie výrazne zlepšia kvalitu štatistických informácií. ECB môže tieto revízie spracovať po tomto mesačnom období spracovania údajov. ECB informuje príslušnú národnú centrálnu banku v prípade, že sa spracovanie týchto revízií odloží až na obdobie po uplynutí mesačného obdobia spracovania údajov.

2. Národné centrálne banky poskytujú ECB na požiadanie vysvetlenia k revíziám predloženým podľa odseku 1. Národné centrálne banky poskytujú ECB vysvetlenia aj v oboch týchto prípadoch: a) Národné centrálne banky poskytujú vysvetlenia k revíziám v hodnote najmenej 5 miliárd EUR (v absolútnej hodnote) a poskytujú tieto vysvetlenia v rovnakom čase ako revízie a v každom prípade pred tým, ako ECB ukončí spracovanie údajov za dané obdobie spracovania údajov; b) ak národné centrálne banky predkladajú revízie počas mesačného obdobia spracovania údajov v súlade s odsekom 1 druhým pododsekom, poskytnú vysvetlenia v čase vykazovania. Vo vysvetleniach predložených podľa prvého pododseku sa uvedie, či sú revízie, ktoré majú vplyv na vykazované série údajov, konečné, alebo môžu byť predmetom ďalšej revízie.







ODDIEL 3

ŠTATISTIKA ÚROKOVÝCH SADZIEB PEŇAŽNÝCH FINANČNÝCH INŠTITÚCIÍ

Článok 11

Štatistické informácie, ktoré sa majú vykazovať o štatistike úrokových sadzieb peňažných finančných inštitúcií

1. Národné centrálne banky vykazujú ECB tieto informácie o úrokových sadzbách uplatňovaných peňažnými finančnými inštitúciami na vklady od domácností a nefinančných korporácií a na úvery poskytované domácnostiam a nefinančným korporáciám (ďalej len „úrokové sadzby peňažných finančných inštitúcií“): a) vnútroštátne mesačné štatistické informácie, ktoré sa týkajú zostatkov a nových obchodov, ako je to uvedené v dodatkoch 1 a 2 prílohy I k nariadeniu (EÚ) č. 1072/2013 (ECB/2013/34). b) národné mesačné štatistické informácie týkajúce sa nových obchodov uvedené v časti 1 prílohy III k tomuto usmerneniu. Štatistické informácie vykazované podľa tohto článku, sa vykazujú na agregovanom základe a overujú sa v súlade s článkom 30. Národné centrálne banky vykazujú tieto informácie v súlade s časťou 3 prílohy III k tomuto usmerneniu, ak to prichádza do úvahy.

▼M1

2. Národné centrálne banky môžu udeliť výnimky z nasledujúcich požiadaviek na štatistické vykazovanie, ktoré sa týkajú úrokových sadzieb úverov zabezpečených kolaterálom alebo zaručených úverov poskytnutých nefinančným korporáciám, ako aj objemov obchodov s takýmito úvermi: a) ukazovatele 62 až 79 v tabuľke 3 dodatku 2 prílohy I k nariadeniu (EÚ) č. 1072/2013 (ECB/2013/34) a b) ukazovatele 81, 83 a 85 v tabuľke 4 dodatku 2 prílohy I k nariadeniu (EÚ) č. 1072/2013 (ECB/2013/34),

ak vnútroštátny agregovaný objem obchodov zo všetkých úverov v zodpovedajúcej kategórii podľa veľkosti a kategórii podľa začiatočného obdobia fixácie úrokovej sadzby, ako je stanovené v ukazovateľoch 37 až 54 v tabuľke 2 v dodatku 2 k prílohe I k nariadeniu (EÚ) č. 1072/2013 (ECB/2013/34), predstavuje menej ako:

i) 10 % vnútroštátneho agregovaného objemu obchodov všetkých úverov rovnakej kategórie podľa veľkosti a

ii) 2 % agregovaného objemu obchodov rovnakej kategórie podľa veľkosti a začiatočného obdobia fixácie úrokovej sadzby, na úrovni eurozóny.

Výnimky udelené národnými centrálnymi bankami podľa tohto odseku sa uplatňujú bez toho, aby bol dotknutý článok 4 nariadenia (EÚ) č. 1072/2013 (ECB/2013/34).

▼B

3. Ak sa udelia výnimky podľa odseku 2, národné centrálne banky každoročne overujú prahové hodnoty, ktoré sú v nich uvedené.

Článok 12

Dopĺňanie štatistiky úrokových sadzieb peňažných finančných inštitúcií na 100 % pokrytie

▼M1

1. Ak štatistické informácie o úrokových sadzbách peňažných finančných inštitúcií prijaté národnými centrálnymi bankami nepredstavujú vzhľadom na použite výberu vzorky referenčnú spravodajskú skupinu, národné centrálne banky vyberú a uchovávajú vzorku a doplnia štatistické informácie o objeme nových obchodov s cieľom zabezpečiť 100 % zastúpenie referenčnej spravodajskej skupiny, ako sa uvádza v časti 2 prílohy III k tomuto usmerneniu.

▼B

2. Ak národné centrálne banky udelia výnimky z požiadaviek na vykazovanie štatistiky úrokových sadzieb peňažných finančných inštitúcií v súlade s článkom 4 nariadenia (EÚ) č. 1072/2013 (ECB/2013/34) alebo článkom 11 ods. 2 tohto usmernenia, štatistické informácie vykazované podľa článku 11 ods. 1 tohto usmernenia sa prenášajú do chýbajúcich mesačných období uplatnením vhodných štatistických techník odhadovania tak, aby sa zohľadnili tendencie vývoja informácií alebo sezónne výkyvy.

Článok 13

Lehoty

Národné centrálne banky vykazujú ECB štatistické informácie uvedené v článku 11 do konca pracovnej doby v 19. pracovný deň nasledujúci po skončení mesiaca, ktorého sa informácie týkajú, v súlade s článkom 3 ods. 4 nariadenia (EÚ) č. 1072/2013 (ECB/2013/34) a časovým harmonogramom vykazovania uvedeným v článku 32.

Článok 14

Revízie

1. Národné centrálne banky môžu opraviť štatistické informácie vykazované podľa tohto oddielu kedykoľvek s výnimkou príslušného obdobia spracovania údajov, kedy môžu národné centrálne banky opraviť len štatistické informácie vykazované za predchádzajúce referenčné obdobie.

Národné centrálne banky môžu po oznámení ECB opraviť štatistické informácie vykazované podľa tohto oddielu počas príslušného obdobia spracovania údajov, ak revízie výrazne zlepšia kvalitu štatistických informácií. ECB môže tieto revízie spracovať po tomto období spracovania údajov. ECB informuje príslušnú národnú centrálnu banku v prípade, že sa spracovanie týchto revízií odloží až na obdobie po uplynutí mesačného obdobia spracovania údajov.

2. Národné centrálne banky poskytnú na žiadosť ECB tieto vysvetlenia k revíziám predloženým podľa odseku 1: a) vysvetlenia k revíziám, ktoré výrazne zlepšujú kvalitu štatistických informácií vykazovaných ECB; b) vysvetlenia k revíziám štatistických informácií vykazovaných ECB za obdobia predchádzajúce predchádzajúcemu referenčnému mesiacu. Vo vysvetleniach predložených podľa prvého pododseku sa uvedie, či sú revízie, ktoré majú vplyv na vykazované série údajov, konečné, alebo môžu byť predmetom ďalšej revízie.







ODDIEL 4

BILANČNÉ POLOŽKY A ÚROKOVÉ SADZBY JEDNOTLIVÝCH PEŇAŽNÝCH FINANČNÝCH INŠTITÚCIÍ

Článok 15

Identifikácia úverových inštitúcií, za ktoré sa majú vykazovať individuálne štatistické informácie

1. Národné centrálne banky vykazujú štatistické informácie uvedené v článku 16 za úverové inštitúcie, ktoré sú rezidentmi v členských štátoch eurozóny, s výnimkou: a) úverových inštitúcií, ktoré nie sú peňažnými finančnými inštitúciami; b) inštitúcií v zostatkovej časti a c) úverových inštitúcií, ktorých celkové aktíva nepresahujú 100 miliónov EUR, ak Rada guvernérov ECB udelila príslušnej národnej centrálnej banke povolenie podľa odseku 2. Na účely vykazovania štatistických informácií ECB podľa článku 16 môže príslušná národná centrálna banka vykazovať štatistické informácie za skupiny úverových inštitúcií. Tieto skupiny úverových inštitúcií identifikujú národné centrálne banky po konzultácii s ECB.

2. Rada guvernérov ECB môže udeliť povolenie na uplatňovanie prahovej hodnoty uvedenej v odseku 1 písm. c) na žiadosť príslušnej národnej centrálnej banky, ak by bola pre túto národnú centrálnu banku neprimerane ovplyvnená záťaž spojená s vykazovaním. Ak sa Rada guvernérov ECB domnieva, že záťaž spojená s vykazovaním by už pre túto národnú centrálnu banku nebola neprimerane ovplyvnená, môže toto povolenie na žiadosť príslušnej národnej centrálnej banky odňať.

3. Národné centrálne banky zaznamenávajú úverové inštitúcie a skupiny úverových inštitúcií uvedené v odseku 1 v Registri údajov o inštitúciách a pridružených osobách (RIAD) zriadenom podľa usmernenia Európskej centrálnej banky (EÚ) 2018/876 (ECB/2018/16) ( 8 ).

4. Národné centrálne banky zaznamenávajú úverové inštitúcie a skupiny úverových inštitúcií uvedené v odseku 1, ktoré sú základnými inštitúciami na účely tohto oddielu, ak platí niektorá z týchto skutočností: a) úverová inštitúcia je členom zoskupenia úverových inštitúcií, za ktoré boli ECB poskytnuté údaje o jednotlivých peňažných finančných inštitúciách za referenčné obdobie január 2021 v súlade s článkom 17a ods. 1 usmernenia ECB/2014/15; b) úverová inštitúcia je novou úverovou inštitúciou, ktorá vznikla zlúčením alebo splynutím, akvizíciou alebo inej reorganizáciou podnikovej štruktúry zahŕňajúcou jednu alebo viaceré základné inštitúcie, ku ktorým dôjde po nadobudnutí účinnosti tohto usmernenia alebo c) úverová inštitúcia je rezidentom členského štátu, ktorý prijíme euro po nadobudnutí účinnosti tohto usmernenia, a Rada guvernérov ECB ju po porade so Štatistickým výborom určila za základnú inštitúciu. Ak Rada guvernérov ECB určí základné inštitúcie podľa písm. c) v prvom pododseku, oznámi to príslušnej národnej centrálnej banke.

5. Ak bolo národným centrálnym bankám udelené povolenie vyňať úverové inštitúcie, ktorých celkové aktíva nepresahujú 100 miliónov EUR podľa odseku 1 písm. c), aspoň raz za tri roky preskúmajú celkové aktíva úverových inštitúcií a zistené informácie zaznamenajú v RIAD. Rada guvernérov sa bez zbytočného odkladu poskytnú informácie o výsledkoch tohto overovania.

▼M1

6. Rada guvernérov ECB môže právomoc udeliť alebo odobrať povolenie na uplatňovanie prahovej hodnoty uvedenej v odseku 1 písm. c) uvedenú v odseku 2 delegovať na Výkonnú radu. Výkonná rada pri vykonávaní uvedenej delegovanej právomoci zváži, či by záťaž príslušnej národnej centrálnej banky spojená s vykazovaním nebola bez tejto prahovej hodnoty neprimerane ovplyvnená.

▼B

7. Ak Výkonná rada vykonáva svoju delegovanú právomoc podľa odseku 6, bez zbytočného odkladu informujú Radu guvernérov o všetkých prijatých rozhodnutiach.

Článok 16

Štatistické informácie, ktoré sa majú vykazovať o bilančných položkách a úrokových sadzbách jednotlivých peňažných finančných inštitúcií

1. Národné centrálne banky vykazujú ECB štatistické informácie zozbierané v súlade s nariadením (EÚ) 2021/379 (ECB/2021/2) o týchto bilančných položkách jednotlivých peňažných finančných inštitúcií uvedených v článku 15 ods. 1: a) zostatky na konci mesiaca uvedené v tabuľkách 1 a 2 v prílohe IV k tomuto usmerneniu; b) zostatky na konci štvrťroka uvedené v tabuľkách 1 a 2 v prílohe IV k tomuto usmerneniu; Ak národné centrálne banky zbierajú štatistické informácie uvedené v písmene b) prvého pododseku mesačne, môžu namiesto toho za tieto položky vykazovať ECB zostatky na konci mesiaca.

2. Národné centrálne banky vykazujú ECB mesačné „doplnkové série“ uvedené v tabuľkách 1 a 2 v prílohe IV k tomuto usmerneniu týkajúce sa bilancie úverových inštitúcií uvedených v článku 15 ods. 1 v súlade s prílohou I k tomuto usmerneniu. Tieto doplnkové série pozostávajú z jednej alebo oboch z týchto zložiek: a) úpravy vyplývajúce z precenenia a z reklasifikácie; b) prevody úverov.

3. Národné centrálne banky vykazujú ECB tieto štatistické informácie o úrokových sadzbách jednotlivých peňažných finančných inštitúcií zozbierané v súlade s nariadením (EÚ) č. 1072/2013 (ECB/2013/34) od základných inštitúcií uvedených v článku 15 ods. 4: a) mesačné úrokové sadzby uplatňované na zostatky vkladov denominovaných v eurách od domácností a nefinančných korporácií, ktoré sú rezidentmi eurozóny, a úverov poskytnutých domácnostiam a nefinančným korporáciám, ktoré sú rezidentmi eurozóny, ako je uvedené v tabuľke 3 v prílohe IV k tomuto usmerneniu; b) mesačné objemy nových obchodov týkajúce sa vkladov denominovaných v eurách od domácností a nefinančných korporácií, ktoré sú rezidentmi eurozóny, a úverov poskytnutých domácnostiam a nefinančným korporáciám, ktoré sú rezidentmi eurozóny, ako je uvedené v tabuľke 3 v prílohe IV k tomuto usmerneniu; c) mesačné úrokové sadzby uplatňované na nové objemy obchodov týkajúce sa vkladov denominovaných v eurách od domácností a nefinančných korporácií, ktoré sú rezidentmi eurozóny, a úverov poskytnutých domácnostiam a nefinančným korporáciám, ktoré sú rezidentmi eurozóny, ako je uvedené v tabuľke 3 v prílohe IV k tomuto usmerneniu.

4. Ak sa štatistické informácie vykazujú za skupiny úverových inštitúcií uvedené v článku 15 ods. 1, národné centrálne banky uplatňujú tieto ustanovenia: a) zostatky vykazované národnými centrálnymi bankami podľa odseku 1 sa vypočítajú ako súčet zostatkov jednotlivých členov skupiny; b) doplnkové série vykazované národnými centrálnymi bankami podľa odseku 2 sa vypočítajú ako súčet doplnkových sérií jednotlivých členov skupiny; c) úrokové sadzby vykazované národnými centrálnymi bankami podľa odseku 3 sa vypočítavajú ako vážené priemery, zatiaľ čo skupinový objem sa vypočíta ako súčet jednotlivých objemov. Ak národná centrálna banka zbiera informácie o skupine podľa jednotlivých inštitúcií, do výpočtu priemerov úrokových sadzieb sú zahrnuté len tie inštitúcie, ktoré sú zahrnuté vo vnútroštátnej vzorke úrokových sadzieb PFI a nevzťahujú sa na ne výnimky; rovnaký prístup sa uplatní pri skupinových objemoch.

5. Národné centrálne banky poskytujú ECB na požiadanie a s vynaložením maximálneho úsilia vysvetlenia týkajúce sa zlúčení alebo splynutí a akvizícií, iných reorganizácií podnikovej štruktúry a prevodov úverov, ktoré sa uskutočnili počas referenčného mesiaca a ktoré majú vplyv na štatistické informácie základných inštitúcií vykazované podľa tohto článku.

6. ECB môže pri zohľadnení platného režimu dôvernosti používať a poskytovať v rámci Eurosystému vysvetlenia poskytnuté podľa odseku 5 na podporu analýzy údajov.

Článok 17

Lehoty

1. Národné centrálne banky vykazujú ECB štatistické informácie vykazované podľa článku 16 ods. 1 a 2 za základné inštitúcie uvedené v článku 15 ods. 4 do konca pracovnej doby v 15. pracovný deň nasledujúci po referenčnom období, ktorého sa týkajú, a v súlade s časovým harmonogramom vykazovania uvedeným v článku 32. Inak národné centrálne banky vykazujú ECB štatistické informácie do konca pracovnej doby v 20. pracovný deň nasledujúci po referenčnom období, ktorého sa týkajú, a v súlade s kalendárom vykazovania uvedeným v článku 32.

2. Národné centrálne banky vykazujú ECB štatistické informácie vykazované podľa článku 16 ods. 3 do konca pracovnej doby v 19. pracovný deň nasledujúci po referenčnom období, ktorého sa týkajú, a v súlade s časovým harmonogramom vykazovania uvedeným v článku 32.

Článok 18

Revízie

1. Ak národné centrálne banky opravujú štatistické informácie v súlade s článkom 10, upravia aj, ak to prichádza do úvahy, štatistické informácie o bilančných položkách jednotlivých peňažných finančných inštitúcií vykazované podľa článku 16 ods. 1 a 2.

2. Revízie štatistických informácií vykazovaných podľa článku 16 ods. 1 a 2 týkajúce sa úverových inštitúcií, ktoré nie sú základnými inštitúciami, vykazujú národné centrálne banky s vynaložením maximálneho úsilia.

3. Ak národné centrálne banky opravujú štatistické informácie v súlade s článkom 14, upravia aj, ak to prichádza do úvahy, štatistické informácie o úrokových sadzbách jednotlivých peňažných finančných inštitúcií vykazované podľa článku 16 ods. 3.

4. Národné centrálne banky poskytnú ECB na požiadanie vysvetlenia k revíziám predloženým podľa tohto článku.







ODDIEL 5

POVINNÉ MINIMÁLNE REZERVY ÚVEROVÝCH INŠTITÚCIÍ

Článok 19

Štatistické informácie, ktoré sa majú vykazovať o základni pre výpočet povinných minimálnych rezerv

1. Národné centrálne banky vykazujú ECB štatistické informácie o zostatkoch na konci mesiaca uvedené v tabuľke 1 v časti 1 prílohy V k tomuto usmerneniu, ktoré sa týkajú agregovanej základne pre výpočet povinných minimálnych rezerv úverových inštitúcií vypočítanej v súlade s nariadením (EÚ) 2021/378 (ECB/2021/1).

2. Štatistické informácie vykazované podľa odseku 1 sa odvodzujú od štatistických informácií stanovených v nariadení 2021/379 (ECB/2021/2), ktoré národná centrálna banka zbiera od úverových inštitúcií, na ktoré sa vzťahujú požiadavky na povinné minimálne rezervy podľa nariadenia (EÚ) 2021/378 (ECB/2021/1).

V prípade úverových inštitúcií, ktoré sú inštitúciami v zostatkovej časti, použijú národné centrálne banky pri výpočte agregovanej základne pre výpočet povinných minimálnych rezerv na konci mesiaca najnovšie štvrťročné štatistické informácie dostupné po tom, čo ECB uverejní štvrťročné štatistické informácie zozbierané podľa článku 4 tohto usmernenia.

3. Národné centrálne banky vykazujú ECB štatistické informácie o agregovanej paušálnej odpočítateľnej položke uvedené v tabuľke 2 v časti 1 prílohy V k tomuto usmerneniu, ktorá sa odpočítava od povinných minimálnych rezerv úverových inštitúcií v súlade s článkom 6 ods. 2 nariadenia (EÚ) 2021/378 (ECB/2021/1).

4. Národné centrálne banky môžu kedykoľvek opraviť štatistické informácie vykazované podľa tohto článku. Ak národné centrálne banky vykazujú revízie podľa tohto článku po začatí udržiavacieho obdobia, ECB sa môže rozhodnúť, že tieto revízie nespracuje.

Ak oznamujúca strana upraví svoju základňu pre výpočet povinných minimálnych rezerv v súlade s článkom 7 ods. 5 nariadenia (EÚ) 2021/378 (ECB/2021/1), národné centrálne banky zodpovedajúcim spôsobom opravia štatistické informácie vykázané podľa tohto článku.

Článok 20

Štatistické informácie, ktoré sa majú vykazovať o štatistike makroukazovateľov

Národné centrálne banky vykazujú ECB štatistické informácie o zostatkoch ku koncu mesiaca, ktoré sa týkajú makroukazovateľov, uvedené v tabuľke v časti 2 prílohy V k tomuto usmerneniu.

Národné centrálne banky odvodzujú štatistické informácie vykazované podľa prvého pododseku z dostupných mesačných štatistických informácií zbieraných od úverových inštitúcií podľa nariadenia (EÚ) 2021/379 (ECB/2021/2). Ak štatistické informácie, ktoré sa majú vykazovať, nie sú pre členský štát relevantné, príslušná národná centrálna banka vykazuje štatistické informácie s hodnotou nula.

Článok 21

Lehoty

Národné centrálne banky vykazujú ECB príslušné mesačné štatistické informácie uvedené v článkoch 19 a 20 do konca pracovnej doby v posledný pracovný deň predchádzajúci začiatku príslušného udržiavacieho obdobia a v súlade s časovým harmonogramom vykazovania uvedeným v článku 32.







ODDIEL 6

POŠTOVÉ ŽÍROVÉ INŠTITÚCIE A ÚSTREDNÁ ŠTÁTNA SPRÁVA

Článok 22

Štatistické informácie, ktoré sa majú vykazovať o poštových žírových inštitúciách a ústrednej štátnej správe

1. Národné centrálne banky vykazujú ECB štatistické informácie o zostatkoch na konci roka uvedené v tabuľke 1 prílohy VI k tomuto usmerneniu, ktoré zahŕňajú: a) poštové žírové inštitúcie, ktoré vykazujú informácie podľa článku 3 nariadenia (EÚ) č. 1074/2013 (ECB/2013/39); b) peňažné záväzky ústrednej štátnej správy a hotovosť a cenné papiere vydané peňažnými finančnými inštitúciami eurozóny v držbe ústrednej štátnej správy.

2. Národné centrálne banky nie sú povinné vykazovať štatistické informácie podľa tohto článku, ak štatistické informácie uvedené v odseku 1 písm. a) neexistujú a aktíva a pasíva uvedené v odseku 1 písm. b) neexistujú alebo sú zanedbateľné.

3. Národné centrálne banky vykazujú ECB úpravy vyplývajúce z reklasifikácie v súvislosti s každou položkou zostatkov vykázanou podľa odseku 1 uvedené v tabuľke 1 prílohy VI k tomuto usmerneniu.

4. Národné centrálne banky vykazujú ECB štatistické informácie o štvrťročných úpravách vyplývajúcich z reklasifikácie uvedené v tabuľke 1 v časti 3 prílohy II k tomuto usmerneniu, ak sú významné.

5. Štatistické informácie, ktoré sa majú vykazovať podľa tohto článku, sa vykazujú na agregovanom základe a overujú sa v súlade s článkom 30. Štatistické informácie o úpravách vyplývajúcich z reklasifikácie a precenenia sa vykazujú v súlade s prílohou I k tomuto usmerneniu.

Článok 23

Lehoty

Národné centrálne banky vykazujú ECB štatistické informácie uvedené v tomto oddiele do konca pracovnej doby v 15. pracovný deň nasledujúci po skončení mesiaca, ktorého sa tieto informácie týkajú, v súlade s článkom 5 nariadenia (EÚ) č. 1074/2013 (ECB/2013/39) a časovým harmonogramom vykazovania uvedeným v článku 32.

Článok 24

Revízie

1. Národné centrálne banky môžu opraviť štatistické informácie vykazované podľa tohto oddielu takto: a) revízie štatistických informácií za posledný mesiac a jemu predchádzajúci mesiac sa môžu ECB predložiť kedykoľvek; b) revízie štatistických informácií za posledný mesiac a jemu predchádzajúci mesiac sa môžu predložiť mimo mesačného obdobia spracovania údajov. Národné centrálne banky môžu po oznámení ECB opraviť štatistické informácie uvedené v písmene b) počas mesačného obdobia spracovania údajov, ak sa tým výrazne zlepší kvalita informácií. ECB môže tieto revízie spracovať po tomto mesačnom období spracovania údajov. ECB informuje príslušnú národnú centrálnu banku v prípade, že sa spracovanie týchto revízií odloží až na obdobie po uplynutí mesačného obdobia spracovania údajov.

2. Národné centrálne banky poskytujú ECB na požiadanie vysvetlenia k revíziám vykázaným podľa odseku 1, a to takto: a) Národné centrálne banky poskytujú vysvetlenia k revíziám v hodnote najmenej 5 miliárd EUR (v absolútnej hodnote) a poskytujú tieto vysvetlenia v rovnakom čase ako revízie a v každom prípade pred tým, ako ECB ukončí spracovanie údajov za dané obdobie spracovania údajov; b) ak národné centrálne banky predkladajú revízie počas mesačného obdobia spracovania údajov v súlade s odsekom 1 druhým pododsekom, poskytnú vysvetlenia v čase vykazovania. Vo vysvetleniach predložených podľa prvého pododseku sa uvedie, či sú revízie, ktoré majú vplyv na vykazované série údajov, konečné, alebo môžu byť predmetom ďalšej revízie.







ODDIEL 7

ŠTRUKTURÁLNE FINANČNÉ UKAZOVATELE ÚVEROVÝCH INŠTITÚCIÍ

Článok 25

Štatistické informácie, ktoré sa majú vykazovať o štrukturálnych finančných ukazovateľoch úverových inštitúcií

1. Národné centrálne banky vykazujú ECB štatistické informácie o štrukturálnych finančných ukazovateľoch úverových inštitúcií, ktoré sú peňažnými finančnými inštitúciami, uvedené v prílohe VII k tomuto usmerneniu. Štruktúrované finančné ukazovatele sa vykazujú na agregovanom základe a overujú v súlade s článkom 30.

Odchylne od prvého pododseku môže národná centrálna banka poskytovať štatistické informácie, ktoré sú v ňom uvedené, prostredníctvom alternatívnych zdrojov údajov. ECB môže tieto informácie použiť na odvodenie štruktúrovaných finančných ukazovateľov úverových inštitúcií na základe dohody medzi ECB a príslušnou národnou centrálnou bankou.

2. Ak štatistické informácie vykazované podľa odseku 1 nezahŕňajú celú spravodajskú skupinu, národné centrálne banky tieto štatistické informácie doplnia na 100 % pokrytie tak, aby reprezentovali celú spravodajskú skupinu.

Na účely prvého pododseku poskytujú národné centrálne banky ECB vysvetlenia.

3. Národné centrálne banky môžu počas obdobia spracovania údajov opraviť informácie vykazované podľa tohto článku a na požiadanie ECB poskytnú vysvetlenia k týmto revíziám.

Článok 26

Lehoty

Národné centrálne banky vykazujú ECB ročné štatistické informácie o štrukturálnych finančných ukazovateľoch uvedené v článku 25 do konca marca každého roka a v súlade s časovým harmonogramom vykazovania uvedeným v článku 32 za predchádzajúci rok, s výnimkou ukazovateľa „počet zamestnancov úverových inštitúcií“, ktorý sa poskytuje do konca mája každého roka v súlade s kalendárom vykazovania uvedeným v článku 32 za predchádzajúci rok.







ODDIEL 8

ÚVEROVÉ INŠTITÚCIE, KTORÉ NIE SÚ PEŇAŽNÝMI FINANČNÝMI INŠTITÚCIAMI

Článok 27

Štatistické informácie, ktoré sa majú vykazovať o bilančných položkách úverových inštitúcií, ktoré nie sú peňažnými finančnými inštitúciami

1. Národné centrálne banky vykazujú ECB tieto bilančné položky úverových inštitúcií, ktoré nie sú peňažnými finančnými inštitúciami: a) zostatky na konci mesiaca uvedené v tabuľke 1 v časti 2 prílohy I k nariadeniu (EÚ) 2021/379 (ECB/2021/2) s výnimkou: i) záväzkov z vkladov vykazovaných iba úverovými inštitúciami, ktoré podliehajú požiadavkám na povinné minimálne rezervy; ii) pozícií fiktívnej konsolidácie zostatkov; iii) akcií/podielových listov vydaných fondmi peňažného trhu; iv) položiek, pre ktoré národné centrálne banky udelili výnimky z požiadaviek na štatistické vykazovanie podľa článku 9 ods. 5 písm. b) nariadenia (EÚ) 2021/379 (ECB/2021/2); b) zostatky na konci štvrťroka uvedené v tabuľkách 2, 3 a 4 v časti 3 prílohy I k nariadeniu (EÚ) 2021/379 (ECB/2021/2) s výnimkou položiek, pre ktoré národné centrálne banky udelili výnimky z požiadaviek na štatistické vykazovanie podľa článku 9 ods. 5 písm. b) nariadenia (EÚ) 2021/379 (ECB/2021/2).

2. Národné centrálne banky vykazujú ECB tieto štatistické informácie o úpravách vyplývajúcich z precenenia týkajúcich sa úverových inštitúcií, ktoré nie sú peňažnými finančnými inštitúciami: a) mesačné úpravy vyplývajúce z precenenia uvedené v tabuľke 1A v časti 4 prílohy I k nariadeniu (EÚ) 2021/379 (ECB/2021/2) s výnimkou: i) pozícií fiktívnej konsolidácie zostatkov; ii) akcií/podielových listov vydaných fondmi peňažného trhu; iii) položiek, pre ktoré národné centrálne banky udelili výnimky z požiadaviek na štatistické vykazovanie podľa článku 9 ods. 5 písm. b) nariadenia (EÚ) 2021/379 (ECB/2021/2); b) štvrťročné úpravy vyplývajúce z precenenia uvedené v tabuľke 2A v časti 4 prílohy I k nariadeniu (EÚ) 2021/379 (ECB/2021/2) s výnimkou položiek, pre ktoré národné centrálne banky udelili výnimky z požiadaviek na štatistické vykazovanie podľa článku 9 ods. 5 písm. b) nariadenia (EÚ) 2021/379 (ECB/2021/2).

3. Národné centrálne banky vykazujú ECB tieto štatistické informácie o úpravách vyplývajúcich z reklasifikácie týkajúcich sa úverových inštitúcií, ktoré nie sú peňažnými finančnými inštitúciami: a) mesačné úpravy vyplývajúce z reklasifikácie v súvislosti s každou položkou zostatkov vykazované podľa odseku 1 písm. a); b) štvrťročné úpravy vyplývajúce z reklasifikácie v súvislosti s každou položkou zostatkov uvedené v tabuľke 2 v časti 3 prílohy I k nariadeniu (EÚ) 2021/379 (ECB/2021/2) s výnimkou položiek, pre ktoré národné centrálne banky udelili výnimky z požiadaviek na štatistické vykazovanie podľa článku 9 ods. 5 písm. b) nariadenia (EÚ) 2021/379 (ECB/2021/2).

4. Národné centrálne banky nie sú povinné vykazovať štatistické informácie podľa tohto článku v žiadnom z týchto prípadov: a) neexistujú žiadne rezidentské úverové inštitúcie, ktoré nie sú peňažnými finančnými inštitúciami; alebo b) príslušná národná centrálna banka udelila výnimky z vykazovania štatistických informácií podľa článku 5 ods. 2 nariadenia (EÚ) 2021/379 (ECB/2021/2) všetkým rezidentským úverovým inštitúciám, ktoré nie sú peňažnými finančnými inštitúciami, v súlade s článkom 9 ods. 5 písm. a) uvedeného nariadenia.

5. Štatistické informácie, ktoré sa majú vykazovať podľa tohto článku, sa vykazujú na agregovanom základe a overujú sa v súlade s článkom 30. Štatistické informácie o úpravách vyplývajúcich z reklasifikácie a precenenia sa vykazujú v súlade s prílohou I k tomuto usmerneniu.

Článok 28

Lehoty

1. Národné centrálne banky vykazujú ECB mesačné štatistické informácie uvedené v tomto oddiele do konca pracovnej doby v 15. pracovný deň nasledujúci po skončení mesiaca, ktorého sa informácie týkajú, v súlade s článkom 7 ods. 2 nariadenia (EÚ) 2021/379 (ECB/2021/2) a časovým harmonogramom vykazovania uvedeným v článku 32 tohto usmernenia.

2. Národné centrálne banky vykazujú ECB štvrťročné štatistické informácie uvedené v tomto oddiele do konca pracovnej doby v 28. pracovný deň nasledujúci po skončení štvrťroka, ktorého sa informácie týkajú, v súlade s článkom 7 ods. 3 nariadenia (EÚ) 2021/379 (ECB/2021/2) a časovým harmonogramom vykazovania uvedeným v článku 32 tohto usmernenia.

Článok 29

Revízie

1. Národné centrálne banky môžu kedykoľvek opraviť štatistické informácie vykazované podľa tohto oddielu.

2. Národné centrálne banky poskytujú ECB na požiadanie vysvetlenia k revíziám predloženým podľa odseku 1.

Vo vysvetleniach predložených podľa prvého pododseku sa uvedie, či sú revízie, ktoré majú vplyv na vykazované série údajov, konečné, alebo môžu byť predmetom ďalšej revízie.







ODDIEL 9

OVEROVANIE, VYKAZOVANIE SPÄTNÝCH ÚDAJOV A ICH ZASIELANIE

Článok 30

Overovanie a vysvetlenia

1. Bez toho, aby bolo dotknuté nariadenie (ES) č. 2533/98, nariadenie (EÚ) 2021/379 (ECB/2021/2), nariadenie (EÚ) č. 1072/2013 (ECB/2013/34) a nariadenie (EÚ) č. 1074/2013 (ECB/2013/39), národné centrálne banky monitorujú a zabezpečujú kvalitu a spoľahlivosť štatistických informácií poskytovaných ECB podľa tohto usmernenia.

2. Pred vykazovaním štatistických informácií ECB podľa tohto usmernenia národné centrálne banky overia, či informácie spĺňajú lineárne obmedzenia, ktoré stanovuje a udržiava ECB, vrátane, ak to prichádza do úvahy, lineárnych obmedzení, ktoré sa týkajú konzistentnosti v rámci intervalov vykazovania.

Národné centrálne banky poskytnú ECB na požiadanie vysvetlenie akýchkoľvek nezrovnalostí zistených na základe takéhoto overenia.

3. Pokiaľ ide o lineárne obmedzenia, ktoré sa týkajú konzistentnosti v rámci intervalov vykazovania, uvedené v odseku 2, národné centrálne banky overujú: a) či sú štvrťročné štatistické informácie v súlade so zodpovedajúcimi mesačnými štatistickými informáciami vykazovanými podľa článkov 3 a 4; b) či sú štvrťročné štatistické informácie v súlade so zodpovedajúcimi mesačnými štatistickými informáciami vykazovanými podľa článku 27; c) či sú štatistické informácie o bilančných položkách fondov peňažného trhu vykazované podľa článku 5 v súlade so zodpovedajúcimi informáciami o bilančných položkách ostatných peňažných finančných inštitúcií ku koncu štvrťroka vykazovanými podľa článku 4. Ak štatistické informácie uvedené v písmene a) nie sú konzistentné v rámci intervalov vykazovania, národné centrálne banky predkladajú s vynaložením maximálneho úsilia revízie štatistických informácií, ktoré sú konzistentné v rámci intervalov vykazovania prostredníctvom odhadu.

4. Národné centrálne banky monitorujú prostredníctvom určených prevodových tabuliek uvedených v článku 3 ods. 4 súlad medzi zostatkami na konci mesiaca vykazovanými podľa článku 3 ods. 1 písm. a) a jedným z týchto zostatkov vykazovaných podľa usmernenia Európskej centrálnej banky (EÚ) 2016/2249 (ECB/2016/34): a) denný finančný výkaz Eurosystému spracovaný za posledný pracovný deň mesiaca; b) posledný neagregovaný týždenný finančný výkaz v príslušnom mesiaci. Národné centrálne banky poskytnú ECB na požiadanie výsledky monitorovania konzistentnosti uvedeného v prvom pododseku a vysvetlenia rozdielov medzi zostatkami.

5. Ak národné centrálne banky vykazujú podľa článku 25 počet pobočiek a dcérskych spoločností nerezidentských úverových inštitúcií, ako je to uvedené v prílohe VII, zabezpečia, aby boli tieto štatistické informácie od roku 1999 konzistentné s informáciami zaznamenanými v zozname peňažných finančných inštitúcií na štatistické účely vytvorenom podľa článku 4 nariadenia (EÚ) 2021/379 (ECB/2021/2).

6. Národné centrálne banky poskytujú ECB na požiadanie vysvetlenia týkajúce sa vývoja štatistických informácií vykazovaných podľa tohto usmernenia vrátane vykázaných chýbajúcich štatistických informácií v porovnaní s predchádzajúcim referenčným obdobím.

7. Ak národné centrálne banky odhadujú štatistické informácie, ktoré sa majú vykazovať podľa tohto usmernenia, poskytnú ECB na požiadanie vysvetlenie.

Článok 31

Požiadavky na vykazovanie spätných údajov v prípade prijatia eura

1. Ak členský štát mimo eurozóny prijme euro po nadobudnutí účinnosti tohto usmernenia, národná centrálna banka tohto členského štátu vykazuje ECB tieto informácie: a) štatistické informácie o štatistike bilančných položiek peňažných finančných inštitúcií vrátane bilančnej štatistiky fondov peňažného trhu za všetky referenčné obdobia vykazovania od pristúpenia tohto členského štátu k Únii a v každom prípade za obdobie najmenej troch rokov pred prijatím eura týmto členským štátom; b) štatistické informácie o štatistike bilančných položiek peňažných finančných inštitúcií za obdobie troch rokov pred pristúpením členského štátu k Únii, pokiaľ nie je s ECB dohodnuté inak;

2. Národné centrálne banky členských štátov, ktoré prijmú euro, zostavia štatistické informácie uvedené v odseku 1 tak, ako keby bol dotknutý členský štát súčasťou eurozóny počas všetkých referenčných období vykazovania. Na tento účel môžu národné centrálne banky použiť štatistické informácie vykazované ECB pred prijatím eura dotknutým členským štátom v súlade so systémom vykazovania upraveným ECB pre členské štáty mimo eurozóny. Národné centrálne banky vykazujú štatistické informácie v súlade s požiadavkami, ktoré sa uplatňovali na členské štáty eurozóny v príslušných referenčných obdobiach vykazovania, pokiaľ sa ECB a príslušná národná centrálna banka nedohodnú na vylúčení niektorých štatistických informácií.

3. Národné centrálne banky členských štátov eurozóny vykazujú ECB pozície s rezidentmi členských štátov mimo eurozóny, ktoré prijali euro po nadobudnutí účinnosti tohto usmernenia, pokiaľ ide o štatistiku bilančných položiek peňažných finančných inštitúcií, za tri roky pred prijatím eura, pokiaľ sa s ECB nedohodnú inak. Národné centrálne banky vykazujú len mesačné zostatky tých pozícií, ktoré boli vykázané v súlade s nariadením (EÚ) 2021/379 (ECB/2021/2) a ktoré presahujú 50 miliónov EUR. Národné centrálne banky môžu dobrovoľne vykazovať aj mesačné zostatky takýchto pozícií, ktoré sú nižšie ako 50 miliónov EUR.

Článok 32

Časový harmonogram vykazovania

ECB oznámi národným centrálnym bankám do konca septembra každého roka presné dátumy predkladania údajov vo forme časového harmonogramu vykazovania. Národné centrálne banky vykazujú štatistické informácie podľa tohto usmernenia v súlade s uvedeným časovým harmonogramom vykazovania.

Článok 33

Predkladanie štatistických informácií

1. Národné centrálne banky predkladajú štatistické informácie, ktoré sa majú vykazovať podľa tohto usmernenia, elektronicky s použitím prostriedkov špecifikovaných ECB. Na túto elektronickú výmenu štatistických informácií bol vyvinutý formát štatistickej správy, ktorým je formát schválený ESCB.

2. Ak sa odsek 1 neuplatňuje, môžu národné centrálne banky s predchádzajúcim súhlasom ECB použiť iné prostriedky na predkladanie štatistických informácií.







ODDIEL 10

ZJEDNODUŠENÝ POSTUP PRI PRIJÍMANÍ ZMIEN A ZVEREJŇOVANIE

Článok 34

Zjednodušený postup zmien

Výkonná rada ECB, berúc do úvahy názory Štatistického výboru, uskutoční potrebné technické zmeny príloh za predpokladu, že takéto zmeny nemenia základný pojmový rámec ani neovplyvňujú záťaž spravodajských jednotiek v členských štátoch spojenú s vykazovaním. Výkonná rada bezodkladne informuje Radu guvernérov o každej takejto zmene a doplnení.

Článok 35

Zverejňovanie

Národné centrálne banky neuverejnia národné príspevky do mesačných menových agregátov eurozóny a ich protipoložiek dovtedy, kým tieto agregáty neuverejní ECB. Ak národné centrálne banky uverejnia takéto informácie, musia byť totožné s informáciami, ktorými prispeli do naposledy uverejnených agregovaných údajov za eurozónu. Ak národné centrálne banky reprodukujú agregáty eurozóny uverejnené ECB, sú povinné reprodukovať ich verne.







ODDIEL 11

ZAČIATOK VYKAZOVANIA A PRECHODNÉ USTANOVENIA

Článok 36

Začiatok vykazovania

1. Prvé vykazovanie mesačných štatistických informácií podľa tohto usmernenia sa začína štatistickými informáciami za január 2022.

2. Prvé vykazovanie štvrťročných štatistických informácií podľa tohto usmernenia sa začína štatistickými informáciami za prvý štvrťrok 2022. Štvrťročné štatistické informácie, ktoré sa majú vykazovať za štvrtý štvrťrok 2021, sa vykazujú v súlade s časťami 1, 4, 7, 19 a 20 prílohy II k usmerneniu ECB/2014/15 o menovej a finančnej štatistike.

3. Prvé vykazovanie ročných štatistických informácií podľa tohto usmernenia sa začína štatistickými informáciami za rok 2021.

Článok 37

Prechodné ustanovenia

1. Pre obdobie od 15. apríla 2021 do 1. februára 2022, kedy národné centrálne banky vykazujú informácie o bilančných položkách jednotlivých peňažných finančných inštitúcií v súlade s článkom 17a usmernenia ECB/2014/15 o menovej a finančnej štatistike, identifikujú národné centrálne banky úverové inštitúcie, za ktoré sa takéto informácie majú vykazovať v súlade s článkom 15 tohto usmernenia. Národné centrálne banky vykazujú tieto informácie ECB v lehotách stanovených v článku 17 tohto usmernenia za obdobie od 15. apríla 2021 do 1. februára 2022.

2. Pre obdobie od 15. apríla 2021 do 1. februára 2022, kedy národné centrálne banky vykazujú informácie o bilančných položkách jednotlivých peňažných finančných inštitúcií v súlade s článkom 17a usmernenia ECB/2014/15 o menovej a finančnej štatistike, vykazujú národné centrálne banky tieto informácie za základné inštitúcie, ako sa uvádza v článku 15 ods. 4 tohto usmernenia. Národné centrálne banky vykazujú tieto informácie ECB v lehotách stanovených v článku 17 tohto usmernenia za obdobie od 15. apríla 2021 do 1. februára 2022.

3. Za obdobie od 26. júna 2021 do 1. februára 2022 vykazujú národné centrálne banky štatistické informácie zozbierané od úverových inštitúcií, ktoré nie sú peňažnými finančnými inštitúciami, podľa článku 17 ods. 2 nariadenia (EÚ) 2021/379 (ECB/2021/2) v súlade s oddielom 8 tohto usmernenia. Národné centrálne banky vykazujú tieto informácie ECB najneskôr do 29. apríla 2022.







ODDIEL 12

ZÁVEREČNÉ USTANOVENIA

Článok 38

Nadobudnutie účinnosti

1. Toto usmernenie nadobúda účinnosť v deň jeho oznámenia národným centrálnym bankám členských štátov, ktorých menou je euro.

2. Národné centrálne banky členských štátov, ktorých menou je euro, ako aj ECB, zabezpečia súlad s týmto usmernením od 1. februára 2022.

Článok 39

Adresáti

Toto usmernenie je určené všetkým centrálnym bankám Eurosystému.









PRÍLOHA I

VYKAZOVANIE ÚPRAV A ODVODZOVANIE TRANSAKCIÍ

ČASŤ 1

Všeobecný opis postupu odvodzovania transakcií

Finančné transakcie sú čistým prírastkom finančných aktív alebo čistým vznikom pasív pre každý typ finančného nástroja, t. j. súčet všetkých finančných transakcií, ktoré boli vykonané počas príslušného obdobia vykazovania. Rámec pre odvodzovanie transakcií pre štatistiku bilančných položiek peňažných finančných inštitúcií je založený na európskom systéme národných a regionálnych účtov (ďalej len „ESA 2010“) vytvorenom nariadením Európskeho parlamentu a Rady (EÚ) č- 549/2013 ( 9 ). Odchýlky od tohto medzinárodného štandardu týkajúce sa tak obsahu údajov, ako aj názvov štatistických pojmov, sú v prípade potreby možné. Táto príloha sa vykladá v súlade s ESA 2010, pokiaľ nariadenie (EÚ) 2021/379 (ECB/2021/2) ( 10 ) alebo toto usmernenie výslovne alebo nepriamo neustanovujú inak.

Pokiaľ ide o štatistiku bilančných položiek, Európska centrálna banka (ECB) vypočítava transakcie tak, že pre každé aktívum alebo pasívum sa použije rozdiel medzi zostatkami k dátumom ku koncu vykazovacieho obdobia a potom odstráni vplyv vývoja, ktorý nie je výsledkom transakcií („úpravy“). Tieto sú rozdelené do hlavných kategórií „úpravy vyplývajúce z reklasifikácie“, „úpravy vyplývajúce z precenenia“ a „úpravy vyplývajúce z výmenných kurzov“. Národné centrálne banky vykazujú ECB „úpravy z reklasifikácií“ a „úpravy vyplývajúce z precenenia“ tak, že sa na tieto netransakčné účinky nemusí prihliadať pri výpočte transakcií. Úpravy vyplývajúce z výmenných kurzov sú zvyčajne odvodené ECB. Transakcie sa vypočítajú v čistom vyjadrení, t. j. nepožaduje sa zisťovanie finančných transakcií v hrubom vyjadrení ani zisťovanie obratu. Finančné transakcie by sa vo všeobecnosti mali merať v ich transakčnej hodnote – v hodnote, za ktorú sa aktíva nadobudli alebo predali, alebo v hodnote, v ktorej sa pasíva vytvorili, zlikvidovali alebo vymenili – ktorá nemusí byť nevyhnutne tá istá ako cena kótovaná na trhu alebo objektívna hodnota aktíva v čase transakcie. Transakčná hodnota nezahŕňa náklady na služby, poplatky, provízie alebo podobné platby za služby poskytované v súvislosti s transakciami.

Táto príloha vyhodnocuje metodiku odvodzovania transakcií v súvislosti so štatistikou bilančných položiek. Časť 2 sa zameriava na zásady vykazovania úprav národnými centrálnymi bankami Európskej centrálnej banke ( 11 ). Časť 3 sa zaoberá osobitnými úpravami uskutočnenými pri zostavení rámca pre štatistiku bilančných položiek.

Ďalšie podrobnosti a číselné príklady sú ustanovené v „Manuáli na zostavovanie štatistiky bilančných položiek peňažných finančných inštitúcií“, ktorý je uverejnený na webovom sídle ECB.

ČASŤ 2

Vykazovanie úprav národnými centrálnymi bankami Európskej centrálnej banke

1. Základné zásady pre úpravy

Na úpravy vyplývajúce z reklasifikácie a z precenenia sa uplatňuje rovnaký systém podvojného účtovníctva ako na zostatky a preto sú vyrovnané. Ak je vzhľadom na rôzne ocenenia, ktoré sa uplatňujú pri štatistickej bilancii v porovnaní s účtovnou bilanciou – t. j. štatistické/účtovné nezrovnalosti – potrebná vyrovnávacia položka, malo by sa to zaznamenať v „ostatných pasívach“ (ako kladná alebo záporná hodnota).

Úroky z vkladov, úverov a dlhových cenných papierov vydaných a v držbe by sa mali zaznamenávať na akumulovanom základe, ale nikdy by nemali byť zaznamenané ako transakcie s príslušným nástrojom. V prípade úverov a vkladov je toto zabezpečené požiadavkami uvedenými v časti 2 prílohy II k nariadeniu (EÚ) 2021/379 (ECB/2021/2), aby sa naakumulovaný úrok z týchto nástrojov zaznamenával v „ostatných aktívach“ a „ostatných pasívach“. V uvedenom nariadení však nie je uvedené žiadne pravidlo o klasifikácii naakumulovaného úroku z vydaných alebo držaných cenných papierov. V skutočnosti je naakumulovaný úrok často súčasťou trhových cien a je ťažké ho oddeliť od účtovnej ceny, ktorá sa vykazuje v štatistickej bilancii. V záujme zosúladených a porovnateľných údajov medzi jednotlivými krajinami sa uplatňujú tieto ustanovenia:

a) ak je naakumulovaný úrok súčasťou účtovnej ceny, ktorá sa vykazuje v štatistickej bilancii, mal by podliehať úpravám vyplývajúcim z precenenia;

b) ak naakumulovaný úrok nie je zahrnutý v zostatku cenných papierov, do ktorého v štatistickej bilancii patrí, klasifikuje sa do položky „ostatné aktíva“ alebo do položky „ostatné pasíva“ a nepovažuje sa za úpravu vyplývajúcu z precenenia.

Na toto navrhované zaradenie sa prihliada tiež v požiadavkách na vykazovanie, ktoré sú ustanovené v tomto usmernení (pozri časť 1 prílohy II).

Ak sa vykazujú mesačné úpravy, môže to mať vplyv na členenia položiek, ktoré sú vykazované štvrťročne. Mal by sa zabezpečiť súlad medzi týmito dvoma súbormi údajov, t. j., prípadný súčet mesačných úprav sa musí rovnať štvrťročnej úprave. Ak je pre štvrťročné úpravy stanovená hraničná hodnota alebo ak sa štvrťročné úpravy nedajú identifikovať úplne alebo rovnako podrobne ako mesačná úprava, táto úprava sa vypočíta tak, aby sa predišlo nezrovnalostiam s úpravou vykázanou v súvislosti s mesačnými údajmi.

2. Úpravy vyplývajúce z reklasifikácie

„Úpravy vyplývajúce z reklasifikácie“ pozostávajú z akýchkoľvek zmien v bilancii referenčného sektora, ktoré sú dôsledkom zmien v zložení a štruktúre spravodajskej skupiny, zmien v klasifikácii finančných nástrojov a protistrán, zmien v štatistických pojmoch a (čiastočne) v oprave chýb pri vykazovaní, čo súhrnne spôsobuje chýbajúce údaje v sériách údajov, a tým ovplyvňuje porovnateľnosť dvoch po sebe nasledujúcich zostatkov na konci obdobia. Rozširovanie eurozóny možno vnímať ako osobitný prípad reklasifikácie.

Národné centrálne banky vykazujú údaje o úpravách vyplývajúcich z reklasifikácie, ako je to vymedzené v tomto usmernení, s použitím údajov priamo vykázaných spravodajskou skupinou, informácií z dohľadu, kontrol hodnovernosti, ad hoc prieskumov (napr. v súvislosti s extrémnymi hodnotami), národných požiadaviek na štatistické vykazovanie, informácií o tých, ktorí do spravodajskej skupiny pribudli alebo ju opustili, a akéhokoľvek iného dostupného zdroja. Národné centrálne banky identifikujú zmeny v zostatkoch, ktoré sú spôsobené reklasifikáciami a vykazujú hodnotu v čistom vyjadrení. Čisté zvýšenie zostatkov spôsobené reklasifikáciami sa zaznamenáva s kladným znamienkom a čisté zníženie zostatkov so záporným znamienkom.

Národné centrálne banky môžu urobiť odhady úprav vyplývajúcich z reklasifikácie, najmä ak tieto informácie nie sú ľahko dostupné alebo sú nízkej kvality. Od ECB sa neočakáva, že by robila úpravy ex post, pokiaľ národné centrálne banky nezistia výrazné zmeny spôsobené reklasifikáciou konečných údajov, ktoré národná centrálna banka nemôže včas zmeniť. V takomto prípade môže ECB uskutočniť úpravy ex post po dohode s príslušnou národnou centrálnou bankou.

Národné centrálne banky vykazujú v zásade úpravy vyplývajúce z reklasifikácie za každú položku uvedenú v tomto usmernení. V prípadoch, keď je odhadovaná hodnota reklasifikácií nižšia ako 5 mil. EUR, pokiaľ ide o vlastnú bilanciu národnej centrálnej banky, alebo nižšia ako 50 mil. EUR, pokiaľ ide o agregovanú bilanciu ostatných spravodajských jednotiek, môžu národné centrálne banky vykazovať hodnotu úprav vyplývajúcich z reklasifikácie vo výške nula alebo ako chýbajúcu hodnotu. Tieto hraničné hodnoty majú pomôcť jednotlivým národným centrálnym bankám pri rozhodovaní, či majú zostaviť úpravy. Keď sa však zabezpečuje zber relatívne podrobných informácií bez ohľadu na hraničnú hodnotu, pokus o uplatňovanie takejto hraničnej hodnoty by mohol byť pre dotknutú národnú centrálnu banku kontraproduktívny. Touto flexibilnou úpravou nie je dotknutá požiadavka na konzistentnosť medzi vykázanými údajmi za referenčné obdobie a medzi mesačnými a štvrťročnými údajmi, ako sa uvádza ďalej.

Národné centrálne banky v hraniciach vymedzených revíznou politikou opravia chyby vo vykazovaní údajov o zostatkoch čo najskôr po ich identifikovaní. V ideálnom prípade opravy úplne odstránia chyby z údajov o zostatkoch, najmä ak chyba ovplyvňuje len jedno obdobie, alebo len určité obmedzené časové obdobie. V takýchto prípadoch nedôjde k žiadnemu prerušeniu série údajov. Ak však chyba ovplyvňuje historické údaje a neurobí sa žiadna oprava starých údajov, alebo sa opravia údaje len za určité obmedzené obdobie, potom dôjde k prerušeniu medzi prvým obdobím s opraveným číselným údajom a posledným obdobím obsahujúcim neopravený číselný údaj. Národné centrálne banky v takom prípade identifikujú veľkosť prerušenia, ku ktorému dôjde, a úpravu zaznamenajú do položky „úpravy vyplývajúce z reklasifikácie“. Podobná prax sa uplatňuje pri implementácii zmien štatistických pojmov, ktoré ovplyvňujú vykazované údaje, ako aj pri opravách chýbajúcich údajov, ktoré mohli vzniknúť kvôli zavedeniu, zmene alebo zrušeniu dopĺňania údajov na 100 % pokrytie.

Hranica pre určenie prevodu aktív ako transakcií je vymedzená existenciou dvoch samostatných inštitucionálnych jednotiek, ktoré konajú na základe vzájomnej dohody. Ak sa však prevody uskutočnia v dôsledku vytvorenia alebo zrušenia inštitucionálnej jednotky, môžu sa považovať za „úpravy vyplývajúce z reklasifikácie“. Najmä ak zlúčenie alebo splynutie alebo prevzatie vedie k zrušeniu jednej alebo viacerých inštitucionálnych jednotiek, všetky krížové pozície, ktoré existovali medzi inštitúciami, ktoré sú predmetom zlúčenia alebo splynutia, sa započítavajú v čase, keď jednotky prestávajú existovať v systéme a úpravy vyplývajúce z reklasifikácie sa musia v súlade s tým zaznamenať. Uvedené sa vzťahuje na rozdelenie podnikov rovnako.

3. Úpravy vyplývajúce z precenenia

„Úpravy vyplývajúce z precenenia“ vykazované podľa tohto usmernenia zostavujú spravidla národné centrálne banky na základe údajov, ktoré vykazujú spravodajské jednotky. Národné centrálne banky však môžu tieto požiadavky na vykazovanie splniť nepriamo (napr. priamym zberom údajov o transakciách) alebo prostredníctvom údajov podľa jednotlivých cenných papierov alebo iných údajov vykazovaných spravodajskou skupinou a v každom prípade majú povolené zbierať od spravodajských jednotiek doplňujúce údaje v nevyhnutnom rozsahu.

4. Úpravy vyplývajúce z výmenných kurzov

Pohyby výmenných kurzov voči euru, ku ktorým dochádza medzi dátumami konca vykazovacích období, majú za následok zmeny hodnoty aktív a pasív v cudzích menách, ak sú vyjadrené v eurách. Národné centrálne banky by mali vykazovať aktíva a pasíva denominované v cudzích menách prepočítané na euro pomocou referenčných výmenných kurzov ECB platných v deň, ktorého sa údaje týkajú. Keďže akékoľvek zmeny zostatkov vyplývajúce z pohybov výmenných kurzov predstavujú zisky/straty z držby a nie sú finančnými transakciami, je potrebné identifikovať účinky ocenenia tak, aby mohli byť vylúčené z transakcií. Úpravy vyplývajúce z precenenia vzhľadom na zmeny výmenných kurzov môžu tiež obsahovať zmeny v ocenení, ktoré vzniknú z transakcií s aktívami/pasívami, t. j. realizované zisky/straty, vnútroštátna prax je však v tomto ohľade rozdielna.

ECB zvyčajne odvodzuje potrebné úpravy vyplývajúce z výmenných kurzov na základe štatistických informácií poskytnutých národnými centrálnymi bankami. Ak sú národné centrálne banky schopné zostaviť presnejšie úpravy vyplývajúce z výmenných kurzov, môžu sa namiesto toho dohodnúť s ECB na zasielaní úprav vyplývajúcich z výmenných kurzov, ktoré ECB použije na odvodenie transakcií.

ČASŤ 3

Osobitné pravidlá a úpravy

1. Fondy peňažného trhu

Národné centrálne banky zahŕňajú údaje o úpravách týkajúcich sa fondov peňažného trhu pri plnení ich spravodajskej povinnosti vo vzťahu k položkám „úpravy vyplývajúce z reklasifikácie“ a „úpravy vyplývajúce z precenenia“. Tieto úpravy sa tiež vykazujú osobitne pre fondy peňažného trhu v súlade s určenou štvrťročnou schémou na vykazovanie.

Národné centrálne banky vykazujú úpravy vyplývajúce z reklasifikácie v prípade zmeny v spravodajskej skupine fondov peňažného trhu vymedzených v článku 2 nariadenia (EÚ) 2021/379 (ECB/2021/2), ktorá vyplýva zo zmien rozsahu subjektov, ktorým bolo udelené povolenie na činnosť fondov peňažného trhu v súlade s nariadením Európskeho parlamentu a Rady (EÚ) 2017/1131 ( 12 ). Zmena v spravodajskej skupine fondov peňažného trhu, ktorá vyplýva zo zmeny investičnej politiky fondu, sa zaznamenáva ako finančná transakcia, a nie ako reklasifikácia. Vyplýva to zo skutočnosti, že každú zmenu investičnej politiky musia pred zmenou schváliť investori, a preto sa považuje za aktívne investičné rozhodnutie.

Článok 9 ods. 6 nariadenia (EÚ) 2021/379 (ECB/2021/2) ustanovuje, že národné centrálne banky môžu udeliť výnimky niektorým alebo všetkým fondom peňažného trhu v súvislosti s vykazovaním úprav vyplývajúcich z precenenia. V týchto prípadoch by národné centrálne banky mali napriek tomu v súlade s článkom 5 ods. 2 tohto usmernenia poskytovať informácie založené na kvalifikovaných odhadoch, ak sú dotknuté čiastky významné.

Výpočet úprav vyplývajúcich z precenenia aktív fondu peňažného trhu sa pridŕža spoločného postupu, ktorý sa vzťahuje na všetky peňažné finančné inštitúcie. Na strane pasív sa pozitívne zmeny v hodnote akcií/podielových listov fondu peňažného trhu tradične považujú za transakcie súbežne s platbou (ako protikladom k prírastku) úroku z vkladov, čo naznačuje, že protipoložkou úprav vyplývajúcich z precenenia na strane aktív by nemala byť položka „akcie/podielové listy fondu peňažného trhu“, ale položka „ostatné pasíva“. Avšak s ohľadom na prípady, keď došlo k zníženiu ceny akcií/podielových listov fondu peňažného trhu v dôsledku straty aktív fondu, uvedené nemožno porovnávať s platbami úrokov. V tejto súvislosti tabuľka 1A v časti 4 prílohy I k nariadeniu (EÚ) 2021/379 (ECB/2021/2) obsahuje požiadavky týkajúce sa úprav vyplývajúcich z precenenia akcií/podielových listov fondov peňažného trhu; národné centrálne banky by mali použiť túto položku na vyváženie úprav vyplývajúcich z precenenia na strane aktív, ak to prichádza do úvahy. Začlenenie by sa malo uskutočniť takým spôsobom, aby zahŕňalo len skutočné úpravy vyplývajúce z precenenia, ktoré sú vyjadrené ako zmeny v hodnote akcií/podielových listov fondu peňažného trhu.

2. Štatistika bilančných položiek jednotlivých peňažných finančných inštitúcií

V súlade s článkom 16 ods. 2 tohto usmernenia vykazujú národné centrálne banky s vynaložením maximálneho úsilia doplnkové série zahŕňajúce úpravy vyplývajúce z precenenia a reklasifikácie (pozri časť 2 tejto prílohy) a prevody úverov.

Národné centrálne banky môžu za účelom zníženia záťaže spojenej s vykazovaním uplatniť pri odvodzovaní doplnkových sérií prahový prístup. Najmä v prípade, keď je absolútna hodnota doplnkových sérií, ktoré sa majú vykazovať, nižšia ako 50 mil. EUR a 1 % príslušného zostatku, t. j. prahová hodnota = max (50 mil. EUR, 1 % zostatku), národné centrálne banky môžu namiesto toho vykazovať túto hodnotu vo výške nula alebo ako chýbajúcu hodnotu. Táto hraničná hodnota, ktorá sa uplatňuje aj na skupiny úverových inštitúcií, je orientačná a jej cieľom je pomôcť národným centrálnym bankám pri rozhodovaní, či majú vykonať úpravy. Ak informácie nie sú ľahko dostupné alebo majú nízku kvalitu, národná centrálna banka sa môže rozhodnúť, že bude robiť odhady alebo vykazovať chýbajúcu hodnotu.

Okrem toho a v súlade s týmto usmernením sa od národných centrálnych bánk vyžaduje, aby vykazovali doplnkové série za úverové inštitúcie, ktoré nie sú základnými inštitúciami, len v rozsahu, v akom sa štatistické informácie zbierajú od týchto úverových inštitúcií v súlade s nariadením (EÚ) 2021/379 (ECB/2021/2). Ak od úverových inštitúcií, ktoré nie sú základnými inštitúciami, nie sú k dispozícii žiadne štatistické informácie požadované na vykazovanie doplnkových sérií, národné centrálne banky môžu vykazovať chýbajúcu hodnotu.

3. Poštové žírové inštitúcie a ústredná štátna správa

Národné centrálne banky, ak to prichádza do úvahy, vykazujú štatistické informácie o poštových žírových inštitúciách a ústrednej štátnej správe, ktoré zahŕňajú ich peňažné záväzky voči nepeňažným finančným inštitúciám, ktoré sú rezidentmi eurozóny, a ich držbu hotovosti a cenných papierov vydaných peňažnými finančnými inštitúciami eurozóny v súlade s oddielom 6 tohto usmernenia. Na účely zostavovania transakcií sa úpravy v zásade poskytujú aj v súlade s požiadavkami stanovenými pre štatistiku bilancie peňažných finančných inštitúcií, hoci v praxi je nepravdepodobné, že by došlo k zmenám v dôsledku zmien výmenného kurzu alebo trhových cien. Tieto údaje sa vykazujú tak, ako je uvedené v prílohe VI.









PRÍLOHA II

ČASŤ 1







Tabuľka 1 Doplňujúce položky, ktoré sa majú vykazovať v súvislosti s bilanciou centrálnych bánk (1) POLOŽKY BILANCIE Spolu Eurozóna Zahraničie Tuzemsko Eurozóna mimo tuzemska Nepeňažné finančné inštitúcie PASÍVA 8. Obeživo z toho: bankovky eurobankovky M (†) bankovky v národných menách (2) M (†) z toho: mince euromince M (†) mince v národných menách (2) M (†) 9. Vklady 9.1.e Vklady splatné na požiadanie (v eurách) M 9.1.x Vklady splatné na požiadanie (v cudzích menách) M 10. Akcie/podielové listy FPT 11. Emitované dlhové cenné papiere do 1 roka (3) M M M 12. Kapitál a rezervy 13. Ostatné pasíva z toho: prechodné položky M z toho: evidenčné položky M z toho: záväzky z eurobankoviek v obehu v rámci Eurosystému M z toho: rezervy, ktoré predstavujú záväzky voči tretím osobám, M z toho: čisté majetkové účasti domácností v rezervách penzijných fondov (4) Q (#) z toho: úpravy z dôvodu účtovných/štatistických nezrovnalostí (5) M (#) Protipoložka zvláštnych práv čerpania M (#) AKTÍVA 1. Peňažné prostriedky 2. Pôžičky z toho medzinárodné rezervy súvisiace s vkladmi v ECB (6) M 3. Dlhové cenné papiere v držbe z toho: naakumulované úroky z dlhových cenných papierov v držbe (7) Q 4. Akcie 5. Akcie/podielové listy investičných fondov 6. Nefinančné aktíva 7. Ostatné aktíva z toho: prechodné položky M z toho: evidenčné položky M z toho: pohľadávky z eurobankoviek v obehu v rámci Eurosystému M z toho: predplatenie poistného a rezervy na neuhradené poistné plnenia (8) Q (#) z toho: pohľadávky súvisiace s mincami v obehu vydanými ústrednou štátnou správou M z toho: naakumulované úroky z dlhových cenných papierov v držbe (7) Q Zlato a pohľadávky v zlate (len menové zlato) M (#) Pohľadávky z MMF - práva čerpania, zvláštne práva čerpania, iné M (#) ( 1 ) Zostatky, ktoré sa majú vykazovať za všetky položky. Úpravy vyplývajúce z reklasifikácie a z precenenia, ktoré sa majú vykazovať za kolónky označené (#). Úpravy vyplývajúce z reklasifikácie, ktoré sa majú vykazovať len za kolónky označené (†). ( 2 ) Bankovky a mince v starých národných menách, ktoré zostali po prijatí eura. Údaje by sa mali vykazovať aspoň počas 12 mesiacov po rozšírení. ( 3 ) Vykazuje sa len vtedy, ak prichádza do úvahy daný jav. ( 4 ) Rezervy, ktoré predstavujú záväzky voči tretím osobám, ktoré sú záväzkami peňažných finančných inštitúcií voči domácnostiam v podobe technických rezerv vytvorených na poskytovanie dôchodkov zamestnancom. Zvyčajne ide o zamestnanecké penzijné fondy, ktoré neboli zverené nezávislej externej inštitúcii. ( 5 ) Táto položka predstavuje úpravu v čistom vyjadrení vykonanú s cieľom vyrovnať štatistickú bilanciu v súvislosti s nezrovnalosťami medzi štatistickými a účtovnými oceneniami vykázaných aktív a pasív. ( 6 ) Táto položka zahŕňa pohľadávky národných centrálnych bánk v eurách, ktoré sa rovnajú prevodu rezerv v cudzích menách z národných centrálnych bánk do ECB. ( 7 ) Naakumulované úroky by sa mali vykazovať v súlade s vnútroštátnou praxou v rámci dlhových cenných papierov v držbe alebo v ostatných aktívach. ( 8 ) Časť hrubého poistného, ktoré platia peňažné finančné inštitúcie, ktorá sa má zaradiť do nasledujúceho účtovného obdobia plus doteraz neuhradené poistné plnenia peňažných finančných inštitúcií.







Tabuľka 2 Doplňujúce položky, ktoré sa majú vykazovať v súvislosti s bilanciou ostatných peňažných finančných inštitúcií (1) POLOŽKY BILANCIE Spolu Eurozóna Zahraničie Tuzemsko Eurozóna mimo tuzemska Nepeňažné finančné inštitúcie PASÍVA 8. Obeživo 9. Vklady z toho: protipoložka pasív k nevylúčeným úverom (2) M M M 9.1.e Vklady splatné na požiadanie (v eurách) M 9.1.x Vklady splatné na požiadanie (v cudzích menách) M 10. Akcie/podielové listy FPT 11. Vydané dlhové cenné papiere (3) do 1 roka M (#) M (#) M (#) nad 1 rok a do 2 rokov M (#) M (#) M (#) v eurách do 1 roka M (#) M (#) M (#) nad 1 rok a do 2 rokov M (#) M (#) M (#) v cudzích menách do 1 roka M (#) M (#) M (#) nad 1 rok a do 2 rokov M (#) M (#) M (#) z toho: naakumulované úroky z vydaných dlhových cenných papierov (4) Q 12. Kapitál a rezervy 13. Ostatné pasíva z toho: prechodné položky M z toho: evidenčné položky M z toho: rezervy, ktoré predstavujú záväzky voči tretím osobám, M z toho: čisté majetkové účasti domácností v rezervách penzijných fondov (5) Q (#) z toho: naakumulované úroky z vydaných dlhových cenných papierov (4) Q z toho: úpravy z dôvodu účtovných/štatistických nezrovnalostí (6) M (#) AKTÍVA 1. Peňažné prostriedky 2. Pôžičky 3. Dlhové cenné papiere v držbe z toho: naakumulované úroky z dlhových cenných papierov v držbe (4) Q 4. Akcie 5. Akcie/podielové listy investičných fondov 6. Nefinančné aktíva 7. Ostatné aktíva z toho: prechodné položky M z toho: evidenčné položky M z toho: predplatenie poistného a rezervy na neuhradené poistné plnenia (7) Q (#) z toho: naakumulované úroky z dlhových cenných papierov v držbe (4) Q ( 1 ) Zostatky, ktoré sa majú vykazovať za všetky položky. Úpravy vyplývajúce z reklasifikácie a z precenenia, ktoré sa majú vykazovať za kolónky označené (#). Úpravy vyplývajúce z reklasifikácie, ktoré sa majú vykazovať len za kolónky označené (†). ( 2 ) Tieto položky predstavujú protipoložku pasív k úverom, ktoré boli sekuritizované, ale neboli vyčlenené z bilancie peňažných finančných inštitúcií podľa platných účtovných noriem. ( 3 ) Na základe dohody medzi ECB a národnou centrálnou bankou národné centrálne banky túto sériu nemusia vykazovať, ak ECB používa alternatívny zdroj údajov. ( 4 ) Naakumulované úroky by sa mali vykazovať v súlade s vnútroštátnou praxou v rámci kategórie príslušného nástroja alebo v ostatných aktívach/ostatných pasívach. ( 5 ) Rezervy, ktoré predstavujú záväzky voči tretím osobám, ktoré sú záväzkami peňažných finančných inštitúcií voči domácnostiam v podobe technických rezerv vytvorených na poskytovanie dôchodkov zamestnancom. Zvyčajne ide o zamestnanecké penzijné fondy, ktoré neboli zverené nezávislej externej inštitúcii. ( 6 ) Táto položka predstavuje úpravu v čistom vyjadrení vykonanú s cieľom vyvážiť štatistickú bilanciu v súvislosti s rozdielmi medzi štatistickými a účtovnými oceneniami vykázaných aktív a pasív. ( 7 ) Časť hrubého poistného, ktoré platia peňažné finančné inštitúcie, ktorá sa má zaradiť do nasledujúceho účtovného obdobia plus doteraz neuhradené poistné plnenia peňažných finančných inštitúcií.







Tabuľka 3 Úvery poskytnuté ostatným finančným sprostredkovateľom eurozóny + finančným pomocným inštitúciám + kaptívnym finančným inštitúciám a požičiavateľom peňazí (S.125 + S.126 + S.127) Zostatky, úpravy vyplývajúce z precenenia a úpravy vyplývajúce z reklasifikácie (štvrťročné) POLOŽKY BILANCIE A. Tuzemsko B. Eurozóna mimo tuzemska Spolu Ostatní finanční sprostredkovatelia (S.125) Finančné pomocné inštitúcie (S.126) Kaptívne finančné inštitúcie a požičiavatelia peňazí (S.127) Spolu Ostatní finanční sprostredkovatelia (S.125) Finančné pomocné inštitúcie (S.126) Kaptívne finančné inštitúcie a požičiavatelia peňazí (S.127) AKTÍVA Pôžičky do 1 roka nad 1 rok a do 5 rokov nad 5 rokov

ČASŤ 2

Tabuľka 1

Úvery prevedené tuzemskými peňažnými finančnými inštitúciami s vplyvom na vykazované stavy úverov (1) spravované nepeňažnými finančnými inštitúciami

Zostatky a finančné transakcie s vylúčením dopadu prevodov úveru (mesačné)

Tabuľka 2

Prevedené úvery spravované tuzemskými peňažnými finančnými inštitúciami inými ako prevodca (1)

Čisté prevody, zostatky, úpravy vyplývajúce z reklasifikácie a úpravy vyplývajúce z precenenia (mesačné) (2)

ČASŤ 3

Tabuľka 1

Štatistické informácie, ktoré sa majú vykazovať o bilančných položkách fondov peňažného trhu

Zostatky, úpravy vyplývajúce z precenenia a úpravy vyplývajúce z reklasifikácie (štvrťročné)







Tabuľka 2 Bilančné položky peňažných finančných inštitúcií - Členenia podľa meny Zostatky (štvrťročné) POLOŽKY BILANCIE Všetky meny v eurách Ostatné meny GBP USD JPY CHF AKTÍVA Pôžičky Zahraničie Dlhové cenné papiere v držbe Tuzemsko vydané peňažnými finančnými inštitúciami vydané nepeňažnými finančnými inštitúciami Eurozóna mimo tuzemska vydané peňažnými finančnými inštitúciami vydané nepeňažnými finančnými inštitúciami Zahraničie (Štvrťročné) požiadavky určené peňažným finančným inštitúciám nariadením (EÚ) 2021/379 (ECB/2021/2).

ČASŤ 4







Tabuľka 1 Štatistika nevyčerpaných úverových liniek peňažných finančných inštitúcií Zostatky a úpravy vyplývajúce z reklasifikácie PODSÚVAHOVÉ POLOŽKY A. Tuzemsko B. Eurozóna mimo tuzemska C. Zahraničie Nevyčerpané úverové linky Spolu Peňažné finančné inštitúcie (S.121 + S.122 + S.123) Verejná správa (S.13) Iné investičné fondy ako fondy peňažného trhu (S.124) Ostatní finanční sprostredkovatelia + finančné pomocné inštitúcie + kaptívne finančné inštitúcie a požičiavatelia peňazí (S.125 + S.126 + S.127) Poisťovacie korporácie (S.128) Penzijné fondy (S.129) Nefinančné korporácie (S.11) Domácnosti + neziskové inštitúcie slúžiace domácnostiam (S.14 + S.15)

ČASŤ 5

Úvery nefinančným korporáciám podľa ekonomickej činnosti

Národné centrálne banky vykazujú buď údaje za jednotlivé sekcie v súlade so vzorom I alebo v súlade so vzorom II, ak údaje za jednotlivé sekcie nie sú dostupné.

Národné centrálne banky vykazujú zostatky osobitne v súvislosti s úvermi tuzemským nefinančným korporáciám a, ak sú k dispozícii, s úvermi nefinančným korporáciám z ostatných členských štátov eurozóny. Všetky údaje sa vykazujú v miliónoch EUR.







Vzor I Vzor II 1 A. Poľnohospodárstvo, lesníctvo a rybolov 1 A. Poľnohospodárstvo, lesníctvo a rybolov 2 B. Ťažba a dobývanie 2 B. Ťažba a dobývanie 3 C. Priemyselná výroba 3 C. Priemyselná výroba 4 D. Dodávka elektriny, plynu, pary a studeného vzduchu 4 D. Dodávka elektriny, plynu, pary a studeného vzduchu + E. Dodávka vody, čistenie a odvod odpadových vôd, odpady a služby odstraňovania odpadov 5 E. Dodávka vody, čistenie a odvod odpadových vôd, odpady a služby odstraňovania odpadov 6 F. Stavebníctvo 5 F. Stavebníctvo 7 G. Veľkoobchod a maloobchod. Oprava motorových vozidiel a motocyklov 6 G. Veľkoobchod a maloobchod. Oprava motorových vozidiel a motocyklov 8 I. Ubytovacie a stravovacie služby 7 I. Ubytovacie a stravovacie služby 9 H. Doprava a skladovanie 8 H. Doprava a skladovanie + J. Informácie a komunikácia 10 J. Informácie a komunikácia 11 L. Činnosti v oblasti nehnuteľností 9 L. Činnosti v oblasti nehnuteľností + M. Odborné, vedecké a technické testovanie a analýzy + N. Administratívne a podporné služby 12 M. Odborné, vedecké a technické testovanie a analýzy 13 N. Administratívne a podporné služby 14 Všetky ostatné sekcie relevantné pre nefinančné korporácie 10 Všetky ostatné sekcie relevantné pre nefinančné korporácie

Poznámka: Písmená odkazujú na zodpovedajúcu klasifikáciu NACE Rev.2.









PRÍLOHA III

ČASŤ 1

Doplňujúca mesačná štatistika úrokových sadzieb peňažných finančných inštitúcií







Tabuľka 1: Revolvingové úvery a prečerpania a bezúročné úvery a úročené úvery z kreditných kariet Sektor Druh nástroja Ukazovateľ nových obchodov Spravodajská povinnosť Úvery v EUR Domácnostiam Revolvingové úvery a prečerpania, bezúročné úvery a úročené úvery z kreditnej karty 86 RDM/ÚDEM, suma Nefinančným korporáciám Revolvingové úvery a prečerpania, bezúročné úvery a úročené úvery z kreditnej karty 87 RDM/ÚDEM, suma

1. Na účely štatistiky úrokových sadzieb peňažných finančných inštitúcií majú pojmy „revolvingové úvery a prečerpania“, „bezúročné úvery z kreditnej karty“ a „úročené úvery z kreditnej karty“ rovnaký význam ako je uvedené v časti 2 prílohy II k nariadeniu (EÚ) 2021/379 (ECB/2021/2) ( 13 ), bez ohľadu na začiatočné obdobie fixácie ich úrokovej sadzby. Pokuty za prečerpanie, ktoré sa uplatňujú ako súčasť ostatných nákladov, napr. vo forme osobitných poplatkov, sa nezahŕňajú do dohodnutej ročnej sadzby (RDM), ako je vymedzená v časti 1 prílohy I k nariadeniu Európskej centrálnej banky (EÚ) č. 1072/2013 (ECB/2013/34) ( 14 ). RDM alebo úzko definovaná efektívna miera (ÚDEM) sa vykazujú pre všetky kategórie zahrnuté do tabuľky 1 v tejto prílohe. K vykazovaniu RDM/ÚDEM sú pripojené súvisiace objemy nových obchodov.

2. V prípade revolvingových úverov a prečerpaní a bezúročných úverov, bezúročných úverov z kreditnej karty a úročených úverov z kreditnej karty je pojem objemy nových obchodov rovnocenný zostatkom. Ukazovatele 86 a 87 sa vypočítavajú na základe položiek 12, 23, 32 a 36 v dodatku 2 prílohy k nariadeniu (EÚ) č. 1072/2013 (ECB/2013/34) a zostatky vykazované za revolvingové úvery a prečerpania a bezúročné úvery, bezúročné úvery z kreditnej karty a úročené úvery z kreditnej karty v súlade s prílohou I k nariadeniu (EÚ) 2021/379 (ECB/2021/2). Úrokové sadzby sa vypočítavajú ako vážené priemery zodpovedajúcich položiek v dodatku 2 k prílohe I k nariadeniu (EÚ) č. 1072/2013 (ECB/2013/34) s prihliadnutím na nulovú úrokovú sadzbu v prípade bezúročného úveru z kreditnej karty. Ukazovatele 86 a 87 sú určené na zabezpečenie kontinuity s ukazovateľmi 12 až 23 („prečerpania“), ako boli predtým vymedzené v (už zrušenom) nariadení (ES) č. 63/2002 (ECB/2001/18) ( 15 ), t. j. pred ich zmenou nariadením (ES) č. 290/2009 (ECB/2009/7) ( 16 ).







Tabuľka 2: Úrokové sadzby novoprerokovaných úverov domácnostiam a nefinančným korporáciám Sektor Druh nástroja Pôvodná splatnosť, výpovedná lehota, začiatočné obdobie fixácie úrokovej sadzby Ukazovateľ nových obchodov Spravodajská povinnosť Novoprerokované úvery v EUR Domácnostiam Na spotrebu spolu 88 RDM/ÚDEM Na bývanie spolu 89 RDM/ÚDEM Na iné účely spolu 90 RDM/ÚDEM Nefinančným korporáciám spolu 91 RDM/ÚDEM

3. Na účely štatistiky úrokových sadzieb peňažných finančných inštitúcií pozostávajú novoprerokované úvery domácnostiam a nefinančným korporáciám zo všetkých úverov, ktoré predstavujú nové obchody, iných ako revolvingové úvery a prečerpania a dlh z kreditnej karty, ktoré boli poskytnuté, ale neboli splatené v čase, keď boli novoprerokované. V súvislosti s úvermi prevedenými z inej inštitúcie, nové prerokovanie sa týka úverov, ktoré predstavujú nové obchody, ktoré boli poskytnuté inštitúcii, ktorá predáva úver alebo ho prenecháva. Len RDM alebo ÚDEM sa vykazuje pre kategórie zahrnuté v tabuľke 2 s vynaložením maximálneho úsilia dodatočne k objemom požadovaným podľa nariadenia (EÚ) č. 1072/2013 (ECB/2013/34).

ČASŤ 2

Výber aktuálnej spravodajskej skupiny a udržiavanie vzorky pre štatistiku úrokových sadzieb peňažných finančných inštitúcií

Oddiel 1: Výber aktuálnej spravodajskej skupiny

1. Výberový postup vo všeobecnosti

1. Národné centrálne banky uplatňujú postup zobrazený v schéme uvedenej nižšie, aby vybrali spravodajské jednotky na zber štatistiky úrokových sadzieb peňažných finančných inštitúcií v súlade s nariadením (EÚ) č. 1072/2013 (ECB/2013/34). Tento postup je vymedzený takto:

2. Celý súbor alebo vzorka

2. Každá národná centrálna banka si vyberie spravodajské jednotky spomedzi peňažných finančných inštitúcií okrem centrálnych bánk a fondov peňažného trhu v referenčnej spravodajskej skupine, ktoré sú rezidentmi toho istého členského štátu, ktorého menou je euro (ďalej len „členský štát eurozóny“) ako dotknutá národná centrálna banka.

3. S cieľom vybrať si spravodajské jednotky musia národné centrálne banky uplatňovať prístup spočívajúci vo výbere na základe úplného súboru alebo prístup spočívajúci vo výbere na základe vzorky v súlade s požiadavkami ustanovenými v nasledujúcich odsekoch.

4. V prípade výberu na základe celého súboru požiada NCB každú rezidentskú PFI v referenčnej spravodajskej skupine, aby vykazovala štatistiku úrokových sadzieb PFI. Premenné, ktoré sa majú zberať prostredníctvom výberu na základe celého súboru, sú úrokové sadzby, sumy nových obchodov a úrokové sadzby týkajúce sa zostatkov.

5. V prípade vzorky sa bude požadovať len vykazovanie výberu peňažných finančných inštitúcií v referenčnej spravodajskej skupine. Premenné, ktoré sa majú odhadnúť prostredníctvom vzorky, sú úrokové sadzby, sumy nových obchodov a úrokové sadzby týkajúce sa zostatkov. Sú uvedené ako výberové premenné. S cieľom minimalizovať riziko, že výsledok výberového zisťovania sa bude odchyľovať od skutočných (neznámych) hodnôt v referenčnej spravodajskej skupine, vzorka by mala byť vytvorená takým spôsobom, aby bola v referenčnej spravodajskej skupine reprezentatívnou. Na účely štatistiky úrokových sadzieb peňažných finančných inštitúcií sa vzorka považuje za reprezentatívnu, ak sú všetky charakteristické znaky, ktoré sú relevantné pre štatistiku úrokových sadzieb peňažných finančných inštitúcií a ktoré vlastné danej referenčnej spravodajskej skupine, zohľadnené vo vzorke. Na zostavenie prvotnej vzorky môžu národné centrálne banky použiť vhodné zástupné údaje a vzory na vytvorenie výberového systému, aj keď podkladové údaje, ktoré sú odvodené od existujúcich vzorov, nesedia úplne s vymedzeniami pojmov v nariadení (EÚ) č. 1072/2013 (ECB/2013/34).

3. Rozvrstvenie referenčnej spravodajskej skupiny

6. S cieľom zabezpečiť, aby bola vzorka reprezentatívna, každá NCB, ktorá si pre štatistiku úrokových sadzieb peňažných finančných inštitúcií vyberie prístup spočívajúci vo výbere vzorky, by mala vhodným spôsobom rozvrstviť referenčnú spravodajskú skupinu pred výberom akýchkoľvek spravodajských jednotiek. Rozvrstvenie predpokladá, že referenčná spravodajská skupina N je rozdelená na podskupiny alebo vrstvy N1, N2, N3… NL. Toto rozdelenie na podskupiny alebo vrstvy sa nesmie prekrývať a musí spoločne vytvárať referenčnú spravodajskú skupinu:

N1 + N2 + N3 + … + NL = N

7. Národné centrálne banky vymedzujú kritériá rozvrstvenia, ktoré umožňujú rozdelenie referenčnej spravodajskej skupiny na homogénne vrstvy. Vrstvy sa považujú za homogénne, ak súčet vnútrovrstvových odchýlok od výberových premenných je podstatne nižší ako celková odchýlka v celej aktuálnej spravodajskej skupine ( 17 ). Kritériá rozvrstvenia sú spojené so štatistikou úrokových sadzieb peňažných finančných inštitúcií, t. j. existuje vzťah medzi kritériami rozvrstvenia a úrokovými sadzbami a sumami, ktoré sa majú odhadovať zo vzorky.

8. Každá národná centrálna banka, ktorá si vyberie prístup spočívajúci vo výbere vzorky, musí označiť aspoň jedno kritérium rozvrstvenia, aby zabezpečila, že vzorka peňažných finančných inštitúcií je reprezentatívna za príslušný členský štát eurozóny a chyba vzorky je malá. Národné centrálne banky by sa mali pokúsiť o vymedzenie hierarchie kritérií rozvrstvenia. Tieto musia zohľadňovať vnútroštátne okolnosti a byť osobitými pre každý členský štát eurozóny.

9. Výber spravodajských jednotiek sa uskutočňuje formou jednorazového výberu vzoriek potom, ako sú vymedzené vrstvy. Len v tejto etape sa spravodajské jednotky vyberajú z referenčnej spravodajskej skupiny. Nevykonáva sa viacstupňový výber.

4. Pridelenie vzorky v rámci vrstiev a výber spravodajských jednotiek

10. Po vymedzení národných vrstiev v súlade s odsekmi 6 a 7 si národné centrálne banky, ktoré si vyberú prístup spočívajúci vo výbere vzoriek, vyberú vzorku pomocou výberu aktuálnych spravodajských jednotiek z každej vrstvy. Celková veľkosť národnej vzorky n je súčtom veľkostí vzoriek n1, n2, n3, …, nL pre každú vrstvu:

n1 + n2 + n3 + … + nL = n.

11. Každá NCB si vyberie najvhodnejšie pridelenie veľkosti národnej vzorky n medzi vrstvami. Národné centrálne banky teda pre každú vrstvu vymedzia, koľko spravodajských jednotiek nh sa vyberie z celkového počtu peňažných finančných inštitúcií, Nh. Sadzba vzorky nh/Nh pre každú vrstvu h umožňuje odhad odchýlok pre každú vrstvu. To umožňuje, aby z každej vrstvy boli vybraté aspoň dve spravodajské jednotky.

12. S cieľom vybrať aktuálne spravodajské jednotky v rámci každej vrstvy, národné centrálne banky buď zahrnú všetky inštitúcie vo vrstve a vykonajú náhodný výber, alebo vyberú najväčšie inštitúcie z každej vrstvy. V prípade náhodného výberu sa náhodný výber inštitúcií v rámci každej vrstvy uskutočňuje buď s rovnakou pravdepodobnosťou pre všetky inštitúcie, alebo s pravdepodobnosťou pomerne k veľkosti inštitúcie. Národné centrálne banky používajúce náhodný výber alebo výber najväčšej inštitúcie môžu zahrnúť z niektorých vrstiev všetky inštitúcie.

13. Informácia o veľkosti každej úverovej inštitúcie a ostatných inštitúcií v referenčnej spravodajskej skupine je na vnútroštátnej úrovni dostupná zo štatistiky bilancie peňažných finančných inštitúcií zozbieranej v súlade s nariadením (EÚ) 2021/379 (ECB/2021/2). Národné centrálne banky musia používať celkové vklady a úvery denominované v eurách voči domácnostiam a nefinančným korporáciám, ktoré sú rezidentmi v členských štátoch eurozóny, čo je tá časť bilancie, ktorá je relevantná pre štatistiku úrokových sadzieb peňažných finančných inštitúcií, alebo blízke zástupné údaje.

14. Štatistika úrokových sadzieb peňažných finančných inštitúcií musí byť založená na výbere bez náhrady, t. každá PFI v referenčnej spravodajskej skupine môže byť vybratá len raz.

15. Ak sa národná centrá